
Unum ovile et unus pastor. 
Unu ŝafejo kaj unu paŝtanto. 
(JOH., X, 16.) 


ESPERO KATOLIKA 


INTERNACIA MONATA GAZETO, OFICIALA ORGANO del. K. U.E. 


La „NEUTRALECO” de la 
„Oermana Esperanto-Gazeto”. 


Ni sentas bezonon, cetere instigataj de multaj eminentaj 
amikoj, je la nomo de la universala frateco kaj Esperant- 
ismo tiel kara al ĉiuj veraj Esperantistoj, priparoli feno- 
menojn, kiuj ja estas tute kontraŭaj al esperantismo, kiuj 
tamen komencas sin montri meze de Esperantujo. Tiun-ĉi 
demandon priparoli rajtas certe la Katolikoj, kiuj de la 
unua komenco de la Esperanto-movado fidele, tolereme, 
frate kaj paceme kunlaboris al ĝia venko; ni nomu nur la 
konatajn katolikajn pastrojn DOMBROVSKI, PELTIER, kaj 
RICHARDSON, plejpursangaj Esperantistoj kaj esperantism- 
uloj. Neniu ne-katoliko povas kontraŭdiri tiun fakton. — 
Ne nur la Esperantistoj katolikaj estis ĉiam multnombraj, 
sed ankaŭ ilia speciala sinorganizado kaj agado donis 
grandan antaŭenpuŝon al la Esperanto-movado: nia „unua 
internacia kongreso de Esperantistoj katolikaj” en Parizo 
(Aprilo 1910) estas unika kaj epokfaranta fakto en la 
mondhistorio kaj iniciatigis la starigon de diverscelaj, 

praktikaj, specialaj organizaĵoj. Nia fideleco kaj fratemo 
esperantisma estas fakto dudek-kvinjara, neforigeble star- 
anta kiel granita monumento sur la historikampo de 
Esperanto. 

„Neŭtraleco”, kion signifas tiu vorto? En la vortaro de 
KABE mi legas: „neŭtrala = ne partoprenanta en batalo, 
en disputo de du partioj.” Kontentigante nin kun tiu-ĉi 
difino de la vortsignifo, mi citas el la Statutoj de U. E. A. 
la § 2-an: „U. E. A. estas absolute neŭtrala rilate al 
religio, politiko kaj nacieco.” Kaj efektive. U.E.A. ebligas 
nur al la sociaj estaĵoj, nomitaj „komofj”, interrilati inter- 
nacie per la lingvo internacia; kiel komoj ni uzas la 
servojn de U. E. A., same kiel homoj ni uzas la servojn 
de la fervojo, de la poŝto, de la telefono, k. t. p. 

La esperantistan fratecon, prikantitan en tiom da entu- 
ziasmaj poemoj, la Esperantistoj klopodas realigi unualoke 
inter diverslingvanoj; sed plue ili deziras mildigi la aliajn 
amarajn kaŭzojn de malpaco kaj malamo inter la homoj. 
Forigi tion, kio dividas, favori tion, kio kunigas. 

El tio sekvas, ke la ĝeneralaj (ekz. Lingvo Internacia, 
k. t. p.) kaj propagandaj (ekz. Ge mana Esperantisto k.t. p.) 
gazetoj esperantistaj kiel eble plej evitas ofendi intence 
la konvinkon religian, politikan aŭ nacian de siaj samide- 
anoj|-legantoj; ĝenerale tia gazeto estas legebla de ĉiu 
ajn; estu ke katoliko, aŭ aliareligiulo, legas kelkafoje en 
ĝi esprimon aŭ opinion, pri kies naiveco aŭ strangeco li 
ridetos aŭ brovumos, tamen li bone scias, ke la verkisto 
aŭ la redakcio tute ne havis intencon aŭ volon, kaŭzi 
malagrablaĵon al kiu ajn el siaj legantoj. Sed krudecon, 
maldelikatecon oni certe neniam renkontos en tia ĝenerala 
gazeto, kiu estas jam laŭ sia karaktero: gazeto „neŭtrala.” 

Tiu neŭtraleco iurilate kompreneble ĉesas, tuj kiam 
speciala gazeto stariĝas. Tia gazeto precize pro tio, ke ĝi 
estas speciala, enhavas aŭ religiajn, aŭ politikajn, aŭ ali- 
specajn artikolojn laŭ ĝia celo. Ekz. socialista gazeto en- 
havos socialistajn artikolojn, katolika katolikajn k. t. p. 
Tiuj gazetoj ne povas esti neŭtralaj rilate al religio aŭ 
mondfilozofio. Tamen objektiveco kaj indeco estos ne nur 

ornamoj de tiuj gazetoj, sed eĉ devo postulita de la 
Esperantisma frateco, kiam ili estas esperantistaj specialaj 
gazetoj. 


I. 


Neniam ĝisnun la Katolikoj esperantistaj plendis pri la 
enhavo de specialaj gazetoj kontraŭ-katolikaj (ni ja pro- 
testis kontraŭ publike disdonita cirkuleraĉo de la liber- 
pensuloj dum la neŭtrala Sepa Kongreso en Antverpeno). 
Eĉ ne, kiam tiuj kontraŭ-Katolikoj tute forgesis la Espe- 
rantismon, la esperantistan fratecon. Ni nomu ekz. la 
„lnternacia Socia Revuo”, la organon de ĉiunuancaj ruĝ- 
uloj, kies ĉiu numero estas plenigita. per insultegoj kaj 
hontigoj kontraŭ ĉiu religio, precipe la katolika, k. t, p. 
Neniu plendo, kvankam E. K. ekzistas jam 9 jarojn, kaj 
Int. Soc. R. 6 jarojn. 

Sed kiu mirus, kiam ni protestus kontraŭ ĝenerala (do 
neŭtrala) esperanto-gazeto, kiu intence, voleme atakas la 
katolikan religion kaj insultas ĝiajn Estrojn, uzante es- 
primojn, kiujn uzas koleriĝintaj fiŝvendistinoj, aŭ kiuj estas 
vera frandaĵo por degeneruloj el stratetaĉoj de urbego; 
kiu miros pri nia protesto, kiam redaktoro, kiel ebriulo, 
formetas ĉiun dececon kaj naŭzigas per ofendaj sensenc- 
aĵoj parton de siaj abonantoj, kiuj ne tiom plendas pro 
la malbonuzo de sia abonmono, kiom precipe pro la 
senhonta malhonorigo de tio, kio estas al ili la plej 
kara en la mondo. — Ni ripetas, ne forgesu: ni parolas 
pri „neŭtrala” Esperanta-gazeto kun tia enhavo. 

Ni petas pardonon al niaj legantoj por tio, ke ni devas 
citi kelkajn ekzemplojn. 

Ekzemplo lÍ.: 

„Nova motuproprio de papo Sarto vekis la impreson, 
„kvazaŭ ĝi estus sekvo de grava korpa malsano. La ukazo 
„minacas anatemon (ekskomunikacion) al ĉiu katoliko, kiu 
„pro ŝuldo aŭ delikto de pastro alvokas ŝtatan juĝejon ĉu 
„plendante, ĉu akuzante. Ciam li komence devu serĉi sian 
„rajton ĉe la eklezia administracio. Oni nur konsideru, ke 
„dum antaŭa traktado de krimafero je eklezia forumo la 

„memoro de la atestantoj certe ne estos fortigata, se ili 
„ĉeestis kalumnion aŭ insulton, elparolitan de iu pastro. 
„Al ĉiu laiko katolika la stato alcelita forprenus la ŝtatan 
„ŝirmon kontraŭ ofendo, insulto kaj kalumnio. 


(3 Dec. 1911.) 
Ekzemplo II. : 


El nia germana patrujo. 


„Tro ofte ni devas plendi, ke ĉiu putranta kadavro el 
„pasintaj epokoj kun plej alta honoro estas konservata en 
„nia patrujo. Pro tio ni sincere miregas pro la deklaracio 
„de la saksa registaro en la parlamento, avizanta, ke la 
„nova motuproprio ne trovis la oficialan aprobon, kiun ĝi 
„bezonus por validi en la reĝolando. Oni eble memoras, 
„ke Papo Sarto imputis servadon al voluptoj, ventro kaj 
„Stomako al la grandaj herooj de la reformacio. Tiam li 
„pruvis, ke li ne estas konanto pri mond-historio! Nun li 
„riskis malpermesi al siaj kreduloj, ke ili voku antaŭ juĝ- 
„ejon pastron katolikan, ĉu por la rolo de akuzito, ĉu por tiu de 
„atestanto. Per tio li montris, ke li ne estas juristo. Ni ja kom- 
„prenas, ke viro, kies persona talento ne transpaŝas la limojn 
„de lia simpla eklezia edukado, malkomprenas la supozojn de 
„moderna ŝtato: la kondiĉon, ke leĝa ŝirmo ne falsita estu gar- 
„antiata al ĉiu. Pro tio li elfosas fideme la putrintan leĝaron ka- 
„nonikan, al kiu eĉ la plej katolikaj nacioj jam delonge 
„baris la arenon publikan. 

„Intertempe ankaŭ la germana reprezentanto en Romo 
„esprimis la proteston de la tuta imperio, kaj sinjoro la 
„papo preferis dokumenti, ke la bela motuproprio ne plu 
„pretendos validon en Germanujo. Ĉu germana registaro 
„ankaŭ pruvos energion por defendi la liberecon de scienca 
„vivado ? l (31 Dec. 1911.) 


Ĉu ne belege? Sed niaj legantoj erarus, se ili tuj supo- 
zus, ke ni citis ekz. el la menuo de la „Int. Soc. Revuo”, 
kiu kutimas meti sur sian manĝtablon tiajn „putrantajn 
kadavrojn”. Ho ne, ĉar hejme ĉiu manĝu libere laŭ sia 
apetito, ni ne havas motivon atentigi pri privata gusto. 

Ne, ni parolas pri komuna hoteltablo, sur kiu devas esti 
liveritaj manĝaĵoj uzeblaj por ĉiu vizitanto. 

La manĝaĵojn montritajn liveras la redaktoro mem de la 
komuna „Germana Esperanto-Gazeto”, eldonita en Mag- 
deburg. 1) Cu ni nu skribas tiun-ĉi artikolon pro la mal- 
saĝa opinio de S-ro H. MANGELSDORF pri la motuproprio 
de Papo Pio X? Ho ne! ne estas nia afero; kiel tiom da 
„antiklerikaloj”, ankaŭ S-ro MANGELSDORF estos prijuĝata 
en la mondhistorio, kiam ĝi iam priskribos la eternan rid- 
indecon de ilia agado kontraŭ la motuproprio. S-ro MAN- 
GELSDORF pruvis klare kaj nekontraŭdireble, ke — anstataŭ 
„Sinjoro la papo” — precize li mem neniom kaj neniel estas 
„konanto de la mondhistorio”, nek „juristo””: ĉar la „privile- 
gium fori”, pri kiu parolas la motuproprio, estas tiel malnova 
kiel la katolika Eklezio kaj ĝia Fondinto, Kristo mem, in- 
stituciis ĝin; nenio nova estas starigata; malnova afero 
estas nur iom aliigita; kaj neniu el la leĝoj de kiu ajn 
lando per ĝi estas malhelpata aŭ atakata. S-ro MANGELS- 
DORF do ne balbutu pri aferoj, pri kiu li scias nenion! “) 


i) Oni ne konfuzu kun la bonega „(ermana Esperantisto”, el- 
donita de „Esperanto Verlag Möller & Borrel’, Berlin, unu cl la 
plej interesaj kaj gravaj Esperanto-gazetoj. 


2 La „Privilegium Fori”, aŭ la privilegio de ekleziaj personoj 
por aperi eksklusive antaŭ eklezia tribunalo, estas en ĝia origino 
tiel malnova kiel la Eklezio mem. Estas ĝia dia Fondinto, kiu donis 
ĝin al sia Eklezio, por ke tiu ĉi priskribu kaj limigu ĝin, 
laŭ diferenco de cirkonstancoj, por diversaj tempoj. Kristo 
fondis sian Eklezion kiel perfektan asocion kun la alta celo konduki 
ĝiajn membrojn al perfekta kaj eterna feliĉo. Sed la Eklezio bezonas 
efikajn rimedojn por atingi tiun celon; kaj unu el tiuj rimedoj 
konsistas en povo, regi en propra kampo ĝiajn proprajn aferojn 
per proklamado de leĝoj kaj punado de tiuj, tiuj treege kontraŭ- 
agadas tiujn leĝojn. 

Afero povas apartemi al Eklezio pro la afero mem, ekzemple 
afero pure spirita, kiel la sakramentoj; aŭ pro la persono al kiu 
rilatas la afero, t. e. la indeco de la pastraro. 

La originon de la Privilegio ni trovas jam en la S. Skribo. Tie 
ni aŭdas Kriston admonantan siajn disciplojn, ke ili nur post duobla 

Sed la motivo, pro kio ni atentigas niajn legantojn pri 
supraj artikoletoj, estas precipe la aminda kaj frateca dir- 
maniero de la redaktoro de la „neŭtrala” Germ. Esp. Gaz., 
kaj lia malŝatego de la respektego de siaj katolikaj abon- 
antoj por nia plej kara Patro la Papo. — Supozu ni, ke 
S-ro MANGELSDORF kutimas tagmanĝi en hotelo kaj ĉiu- 
tage al komuna tablo sidiĝas, sed ke de tempo al tempo, 
laŭ instigo de la hotelestro mem, la gastoj parolas pri lia 
familio kiel pri „putranta kadavro”, kaj pri lia propra patro 
kiel pri simplanimulo, netaŭgulo kaj malklerulo, — kion 
faros S-ro MANGELSDORF? Li plendos ĉe la hotelestro, 
aldonante ke, se li n€ ĉesigos la ofendojn kaj insultojn 
kontraŭ tiuj, kiuj estas al li la plej karaj, li ne plu vizitos 
la hotelon, sed vizitos alian. 

La samon ni faris. Katolikaj abonantoj plendis pri la 
insultoj en la komuna gazeto Germ. Esp. Gaz. kaj petis 
P-ron RICHARDSON averti la redaktoron, ke ili ne plu 
abonus, se li daŭrigus tiamaniere. 

Jen la letero de nia kara Prezidanto al S-ro MANGELS- 
DORF (vidu G. E-G. 18 Febr. 1912, p. 73): 


averto kulpigu la pekintan fraton, ne ĉe la juĝejo sed ĉe la Eklezio, 
kiu klopodos rebonigi lin, antaŭ ol rigardi lin kiel paganon aŭ 
publikanon (Mat. VIII. 13. k. s.). Kaj fidela al tiu ĉi vorto de la dia 
Majstro, S. PAŭLO emfaze esprimas la deziron, ke la malkonsentoj 
inter fideluloj ne estu prijuĝataj de paganaj juĝistoj, sed amikeme 
estu finigitaj de la ekleziaj Superuloj, (1 Cor. V. 12.) Jen la amikema 
akordigo, praktikata de la Eklezio por ĉiuj senescepte. Sed pli urĝe 
kaj pli precize priskribita estis ĝia aplikado al la membroj de la 
pastra rango. Kontraŭ pastro, tiel instruas la sama Apostolo al sia 
disciplo, la episkopo TIMOTEO, „kontraŭ pastro vi ne akceptigos 
kulpigon, se ĝi ne estu farita de du aŭ tri atestantoj” (I Tim. V. 12. k. s.). 
Tia estis la komuna percepto de la unuaj fideluloj. 

Ĉe disvastiĝo de la Eklezio, la privilegio de eklezia juĝado por iliaj 
pastroj, severe estis daŭrigata inter la fideluloj. La unuaj kristanaj 
imperiestroj malkaŝe rekonis kaj firmigis la „privilegium fori” kaj 
ĝi estis sen kontraŭdiro akceptita de la leĝdonoj de la kristanaj 
Statoj dum jarcentoj. 

Kiam la burĝa leĝaro pro la absolutismo de la modernaj ŝtatoj 
treege ŝanĝiĝis, tiam la Eklezio sin alkonformis al la cirkonstancoj, 

121, rue du Marais 
Bruxelles, Belgique 
3—-2—12. 


Karaj Samideanoj! 


Kiel Prezidanto de la tutmonda Societo: „La Internacia 
Katolika Unuiĝo Esperantista” mi, kun granda miro kaj 
bedaŭro, legis la du artikolojn tiel akre atakantajn la 
sanktan, kaj koramatan estron de nia Sankta Religio, nian 
komunan Patron la Papan Moŝton, Pion la X-an, en la 
N-roj de la Germana Esperanto-Gazeto de la 3-a Decembro 
kaj 31-a de Decembro 1911. 


Ni, katolikaj Esperantistoj, ĉiam kaj ĉie, de post multaj 
jaroj, donis al la mondo, laŭ la certigo de nia kara Majstro 
D-ro Zamenhof, la ekzemplon de frateco kaj toleremeco 
kontraŭ niaj karaj gesamideanoj ne katolikaj. Neniam ni 
atakis iun ajn religion, male, ĉiufoje kiam ni ĝin povis, ni 
lojale kunlaboris kun ili, ekz. pri la pacifismo, la blinduloj, 
la protektado de la virinoj k. t. p. kaj precipe por la 
propagando de nia kara lingvo. Sed se ni respektas la 
religiojn de niaj gepatroj, ni nepre pretendas ke oni res- 


tamen ĉiam tiel, ke Ĝi neniam formetis siajn principojn. Atestas 
tion la „konkordatoj” inter Eklezio kaj ŝtatoj. Atestas tion la pasiva 
sintenado, pro kiu la privilegio en kelkaj landoj estis ĉesigita per 
la kutimjuro. Ĉiuokaze estas nekontraŭdireble, ke neniu justa 
landleĝo iam estis malfaciligita aŭ la civila juĝo iel estis malhelpita 
eĉ iomete. 

En la jaro 1741, Papo BENEDIKTO XIV eldonis decidojn pri la 
„privilegium fori'; en 1869 la „Constitutio Apostolicae Sedis” 
plidolĉigis kelkajn detalojn; la S. Ofico donis klarigojn en 1870. 
k. t. p. Kaj pro la „Motu proprio” de Papo PIO X: „Quantavis 
Diligentia? nenio ŝanĝiĝis krom tio, ke ago kontraŭ la „privilegium 
fori”, kiu jam antaŭ la Motu proprio estis malpermesita al privataj 
personoj kaj jam antaŭe estis punebla de la episkopo, post la 
motuproprio estas punata de la Papo mem per ekskomuniko „ipso 
fakto”, t. e. sen speciala juĝo, sed per la ago mem. — Por publikaj 
personoj ĉio restis la sama antaŭ kaj post la motuproprio ; koncerne 
la civilan procesadon ĝi kreis tute neniel novan situacion. 

pektu nian sanktan religion, kiu estas al ni pli multkosta 
ol la vivo mem. 


Ĉar mi tre deziras eviti publikan militon kontraŭ esper- 
antista ĵurnalo, jen kion mi proponas al vi. Unue mi devas 
sciigi al vi, ke mi kaj multaj el miaj amikoj, kredante la 
certigon dc via cirkulero, ke Germana Esperanto-Gazeto 
estus nepre neŭtrala pri politiko kaj religio, ni multe re- 
komendis vian ĵurnalon ĉe niaj multnombraj kunreligianoj 
en la tuta mondo (oni legas niajn 5 katolikajn ĵurnalojn 
en 43 diversaj landoj). Nu, el multaj landoj mi ricevis 
plendojn kaj eĉ riproĉojn, tial ke mi rekomendis al ili 
ĵurnalon „tiel malpian”” (mi citas la vortojn mem). 


Ni devas do peti vin, tute amike kaj samideane, certigi 
min ke, estonte, la G. E. G. estos vere kaj nepre neŭtrala; 
mi ne pretendas, ke vi diru eĉ vorton por laŭdi viajn 
katolikajn gesamideanojn, kvankam nia kara Majstro ofte 
skribas al mi por esprimi sian admiron de nia agmaniero, 
sed mi postulas certigon de neŭtraleco; plue, mi petas, 
ke vi trankviligu la konsciencon de la katolikoj, publikante 
en G.E.G. almenaŭ mallongan paragrafon, per kiu vi es- 
primos bedaŭron, ke via ĵurnalo ne voleme vundis la reli- 
gian senton de viaj multnombraj katolikaj legantoj, kun la 
certigo ke neniam estonte ili devus plendi pri tia afero. 
Se vi akceptos tiel agi, mi kaj miaj amikoj certe daŭrigos 
nian propagandon por via ĵurnalo, sed se vi rifuzos, ni 
devus certiĝi, ke la celo de G.E.G. estas ataki la katolikan 
religion kaj insulti ĝiajn Estrojn, sekve estus mia devo 
en niaj katolikaj ĵurnaloj „Espero Katolika”, „Esperan- 
tiste Catholique”, „(Germana Katoliko”, Nederlanda Ka- 
toliko”, „Belga Katoliko”, „Kataluna Katoliko” kaj la 
tre baldaŭe aperonta „Angla Katoliko”, denunci vian agon 
kaj peti al ĉiuj katolikoj en la tuta mondo ne nur ne-aboni 
G.E.G., sed eĉ ĉion fari por malabonigi ĉiun honestan kaj 
lojalan amiko de la religia neŭtraleco, ĉe la Esperantistoj. 
Esprimante, karaj Samideanoj, mian deziregon resti amiko 

kun ĵurnalo kiu, krom tiu-ĉi escepto, tre plaĉas al mi, mi 
restas kore kaj samideane via 


Aŭstin RICHARDSON. L. K. 
Prezidanto de I.K.U.E. 
Vic-prezidanto de la „Belga Ligo Esperantista”. 


PS. Ekzistas sufiĉe da ĵurnaloj por ataki kaj insulti la 
religion. Estu ni, Esperantistoj, fratoj kaj amikoj, respektu 
ni reciproke la religiajn ideojn de la aliaj samideanoj. Vi 
eble ne bone komprenas la amon kaj respektegon, kiun ni 
katolikoj havas al nia Sankta Papa Moŝto, la Vikario de 
nia Dio, Jezu Kristo, sur tiu-ĉi tero. Nia kara Majstro, kun 
kiu mi ofte interrilatas, posedas mirindmaniere tiun toler- 
emecon. Li alte respektas la katolikojn. Rimarku, ni kato- 
likaj esperantistoj tute ne timas militi, ni estas eble la plej 
„multnombraj en la mondesperantistaro, sed, pro la „interna 
sento” de Esperantismo ni tre deziras eviti iun ajn pu- 
blikan disputadon kun samideanoj — se eble, kun honoro. 


Kaj la respondo de S-ro MANGELSDORF ? 

Ĝi estas longa almenaŭ 7 paĝojn de E. K. kaj estas 
skribita en tre peza, malfacile deĉifrebla stilo. Kiam oni 
legas tekston de nia kara Majstro, aŭ de S-ro BOURLET 
en La Revuo, aŭ de S-ro CART en Lingvo internacia kt,p. 
k.t.p. ni ĉiufoje ĝuas pro la „lingvo simpla, fleksebla, bel- 
sona”, admirante ĝian klarecon kaj facilkompreneblecon. 
Sed — sen trograndigo — post dekfoja atenta, enuiga tra- 
legado de la prozo de S-ro MANGELSDORF mi fine sufiĉe 
povis diveni tion, kion li intencas komuniki al siaj leg- 
antoj; sed vere, ne sen kapdoloro! Pro tio ĉio mi ne re- 
presas la respondon de S-ro M.; niaj legantoj povos tra- 
legi ĝin en la citita numero de G.E.G. 

Unue estas klarege, ke S-ro M. tute ne komprenis la 
ĝentilan peton de P-ro RICHARDSON; la fratan manon, 
donitan al li, li rifuzas premi; li klopodas pravigi sian ag- 
manieron kaj promesas pluan kuj pliefikan religiatakadon 
siaflanke. Li proponas sin kiel homo memstara, memkon- 
scia, plejaltkultura, kaj postulas, ke ĉiu kliniĝu antaŭ lia 

trono, sur kiu li sidas prijuĝante la mondon; samtempe li 
eldiras sian profundan malrespekton por ĉiu, kiu ne pensas 
kiel li: | 

Cetere la tuta longa respondo de S-ro M. estas resum- 
ebla jene: Jes, vi pravas; mi voleme intencis vundi la 
religian senton de miaj multaj katolikaj abonantoj; jes, la 
celo de la Germ. Esp. Gaz. estas ataki la religion kato- 
likan kaj insulti ĝiajn Estrojn; kaj tion mi faras nome de 
la neŭtraleco. (? ! ? !) Kaj samtempe kun la plej kvieta 
mieno li daŭrigas ataki la Katolikojn . .. . . . kaj eĉ la 
Protestantojn, kiuj ja estas tute senkulpaj al la prava kaj 
dolĉa protesto de P-ro RICHARDSON. 

S-ro M. skribas tuj post la letero de P-ro R. (p. 74): 
„Tre bone, vi mem fondas kaj eldonas ĵurnalojn, kies 
tendenco katolika estas garantiita per la titolo mem.” 

Kia rimarko! Certe ni havas specialajn gazetojn, sed ili 

neniam pretendis esti neŭtralaj, male, ili estas fervore 
katolikaj, sed ĉu vi ne komprenas la diferencon inter 
speciala katolika gazeto kaj ĝenerala Esperanto-gazeto” ? 
Kiu abonas specialan gazeton, scias antaŭe, por kio li el- 
spezas sian abonmonon. Speciala gazeto malkaŝas siajn 
celon kaj tendencon. Sed la Mangelsdorfa gazeto kaŝis 
siajn celon kaj tendencon sub la erariga masko de la 
„neŭtraleco“. 
Cu do ne estas iom tro cinika, profiti je la mono (ne nur 
de Katolikoj), sed de Kristanoj, de Deistoj ĝenerale, kaj 
samtempe ataki ilin? Kaj ĉu tiuj-ĉi ne estus tro naivaj, se 
ili submetus sin al tia aranĝo? 

En sia antaŭparolo (p. 63) S-ro MANGELSDORF proponas 
Esperanton kaj la Esperanto-movadon kiel la celon mem 
de la „progreso”, kiun li adoras, ne kiel rimedon uzeblan de 
ĉiu, kiel ĉiun ajn lingvon. Esperanton li proponas kvazaŭ 
kreita nur por sia percepto de progreso, kiel identa kun 
siaj progresideoj. Stranga afero! Ĉu vere la redaktoro de 
la Ĉiusemajna Esperanto-gazeto eĉ ne scias la deklaracion. 
de la Boulogne'a Kongreso, denove aprobitan de „La 
Sepa”: „Esperantisto estas nomata ĉiu persono, kiu scias 
kaj uzas la lingvon Esperanto, tute egale, por kiaj celoj li 

ĝin uzas.” ? Ĉiu Esperantisto pro la fakto, ke li uzas Es- 
peranton, servas al tiu progreso de l homaro, kiun la en- 
konduko de lingvo internacia per si mem alportas; sed 
cetere la ideo „Esperanto” estas tute neŭtrala al ideo de 
progreso kaj kulturo. Katolika Esperantisto ne estas mal- 
pli Esperantisto en la vera senco de la vorto, ol la „laŭ 
propra juĝo kaj okulo” hiperprogresa Esperantisto S-ro 
MANGELSDORF. 

Eble S-ro M. per sia propra sofismo volis savi la sen- 
sencecon de la neŭtrala nomo de sia: Germana „Esperanto- 
Gazeto”, kiu fakte laŭ ĝia programo .en la n-ro de 18 Febr. 
1912 estas kontraŭreligia. Kompreneble li rajtas eldoni tian 
gazeton kaj ni dankas lin por la informiĝo. Sed pli sincere 
kaj vereme estus, aŭ ŝanĝi la nomon de la gazeto, aŭ al- 
doni: „kontraŭreligia ĉiusemajna gazeto.” 

Ciuokaze ne restas ia dubo pri la kontraŭreligia tendenco 
de la G. E. G. kun karaktero insulta kaj ofenda, do. ... 
kontraŭesperantisma, kontraŭfrateca. Al la Esperantistoj 
ĝenerale kaj al Religianoj, precipe Katolikoj, la konkludon, 
je kiu grado ili apogos tiun Mogendorfan-Gazeton. 


II. 


Mi povus fini mian artikolon, sed miaj legantoj memoru 
ke mi post dekfoja tra-le-ga-do de la abomenstila artikolo 
de S-ro M. nur atingis la komprenadon, fine suferante 
fortan kapdoloron. Lia artikolo komencis tiel grave, mi 
atendis profundan saĝecon de la „memstara” aŭtoro kun 
„propra juĝo kaj okulo”, kiel diras S-ro M. de si mem. 
La granda disreviĝo post legado kaj precipe la malinda 
maniero, je kiu li kuraĝas publike respondi al maljuna 
Esperantisto respektinda, kiu frate kaj dolĉe en privata 
letero prave plendis laŭ plej inda maniero — mia kap- 
doloro, mia disreviĝo kaj liaj bubmanieroj instigis min, 
okupi min ankoraŭ iom da tempo kun nia aminda kon- 
traŭulo. 

„Propra okulo kaj juĝo”. Ni jam priparolis lian ideon 
pri Esperanto. Estos do necese, ke „La Oka” en Krakovo 

tuj ŝanĝu la Boulogne'an deklaracion tiel: „Esperantisto 
estas nomata ĉiu persono, kiu scias kaj uzas Esperanton 
nur por la Mangelsdorfaj ideoj pri progreso: religianoj 
sekve ne povas esti Esperantistoj.” 

„Propra juĝo kaj okulo.” Pro tio D-ro KABE estos dev- 
igata plibonigi sian eraran „Vortaro de Esperanto. La 
„memstara“ giganta progresemo de S-ro MANGELSDORF 
postulas tion. En la nuna eldono de la Vorfaro la vorto 
„neŭtrala” signifas: „Ne partopreni en batalo, en disputo 
de du partioj.” En la nova eldono D-ro KABE plibonigu: 
„Jes partopreni en batalo, en disputo de du partioj: tamen 
nepre defendi la kontraŭreligian vidpunkton.” Jen la neŭ- 
traleco” laŭ „propra juĝo kaj okulo” de S-ro M. 

D-ro KABE ankaŭ ŝanĝu sian difinon pri „religio”; ĉar 
„vera religieco” de nun signifas: malreligieco, aŭ kontraŭ- 
batali ĉiun religion. „Kredo je Dio” devas est anstataŭata 
per: Klara, absoluta rezigno je la principo de kredemo” 
(G.E.G. p.. 75). Jen la „vera religieco” de S-ro M. 

Kvankam la letero de P-ro RICHARDSON estas tute 
fremda al tio, S-ro M. en sia respondo al tiu letero atakas 
kaj insultas la Protestantojn, prezentante ilin kiel plej 
abomenindajn hipokritulojn. Mi vere ruĝiĝis leginte tiujn 
insultojn, kvankam mi estas Katoliko. Sed la plej enigma 
atero estas, ke S-ro M. sin proponas kiel Protestanto! Li, 
la fanatika kontraŭulo de ĉiu Protestantismo! Li, la mal- 
kredulo de kapo ĝis piedoj. Sed kompreneble iu „kun 
propra juĝo kaj okulo” rajtas nomi sin blankulo, estante 
nigregulo. 

Sed nun S-ro M. klarigu al mi, kiel estas eble ke li 
estas Esperantisto kaj fundamentisto. Pro kio Zi montras 
ĉitiurilate „intelekton sklavigitan” kaj „kondamnas mem- 
starecon de homa intelekto”? Ĉu ne la plibonigistoj (Ido 
k. t. p.) estas la homoj laŭ lia koro? Ĉu ili ne havas 
„propran juĝon kaj okulon” koncerne internacian lingvon ? 
Ĉu ili ne forĵetas ĉiun aŭtoritaton, ĉiun komunan funda- 
menton? Ĉu ili ne estas „memstaraj” je nomo de la 
scienco kaj .. . progreso? Ĉu ili ne prave riproĉas al 
Esperantistoj ilian „propravolan blindecon“? — S-ro M, 

respondas, ke li „kun propra juĝo kaj okulo“ ekkonis 
Esperanton kiel la veran solvon de lingvo internacia, la 
neceson kaj pravecon de la Fundamento kaj li laŭdos 
la prudenton de tiuj, kiuj „kredas” la honestajn Esper- 
anto-pionirojn kaj sekvas ilin. Sed ĉu la „propra juĝo kaj 
okulo” de la plibonigistoj ne estas pli Mangelsdorfa ? Kaj 
ĉar S-ro M. genufleksas antaŭ ĉiu persono, kiu nur el- 
parolas la vorton: progreso, eĉ kiam tiu teoria kaj fanta- 
zia „progreso” estus praktika kaj reala ruinigo — tial 
estas por mi malluma enigmo, kial S-ro M. estas Esper- 
antisto, kaj ne Idisto, kies ĉeforgano eĉ paradas je la nomo 
Progreso. — Oni vidas, ke per grandaj senenhavaj vortoj, 
demandoj ne estas solvitaj; ke „propra juĝo kaj okulo” 
ofte eraras kaj erarigas; ke kredemo estas ofte prudenta 
atero; kaj ke kriegi: „Progreso“ ne ĉiam estas vera pro- 
gresemo, sed ofte ruinigo kaj malprogreso. 


Ankaŭ estas malsaĝa antaŭjuĝo la ripeta kulpigo: la 
katolika religio estas kontraŭprogresa. 

„La kredema kulturesploranto rigardas la mondon kiel 
kreitan de Dio. Sed kiu naturscienca ideo estas per tio 
antaŭponita ? kiu sukcesiga vojo de ekzakta esploro per 
tio barita? Oni nur metu la demandon tiamaniere, por 
baldaŭ ekkompreni, ke konflikto inter dogmo unuaflanke 
kaj naturscienca ekkono aliaflanke estas tute neebla. Nur 
tie ne povas foresti koniliktoj, kie la faktoj, kiujn natur- 
scienca esploro konstatas, estas kunigitaj kun pensoj kaj 
hipotezoj, kiuj estas kontraŭaj al kristana kredo, aŭ tie, 
kie male estas juĝata konsekvenco de dogmo tio, kion 
erarige kunligis kun la dogmo nur alkutimigita aŭ skole 
tradiciita opinio. Kiel longe, ke naturesploranto ne eliras 
el sia esplorkampo, tiel longe konilikto kun religiaj kon- 
vinkoj de Katolikoj estas neebla. La du kampoj eĉ ne 
tuŝas unu la alian. La religiaj konvinkoj kuŝas je P alia. 
flanko de la limo, ĝis kiu ne povas ĝisveni la rimedoj de la 

ekzakta esploro; tiuj rimedoj povas nek fondi nek detrui 
tiujn konvinkojn.” $) 

Efektive, estus nur ridinda aserto, ke definitive starigitaj 
faktoj natursciencaj povus esti iumaniere aliigitaj ĉu per 
kredo al Kreanto, ĉu per malkredo: ekz. la faktoj, ke la 
tero estas ronda, aŭ ke akvo konsistas ĥemie el du atomoj 
da hidrogeno kaj unu atomo da okzigeno, kion oni kutimas 
esprimi per formulo H»O. La progreso de la ekzakta sci- 
enco, t.e. la ekkono de novaj efektive konstatitaj kaj pruv- 
itaj faktoj, tiel same kredulo kiel nekredulo povas kaj 
devas akcepti. 

Sed oni ne konfuzu science definitive konstatitajn faktojn 
kun la opinioj, asertoj, supozoj, hipotezoj kaj sofismoj, je 
kiuj la faktoj eltrovitaj aŭ eĉ eltrovotaj estas supervestitaj 
de sciencistoj aŭ ŝajnsciencistoj, kaj kiuj estas proponitaj 
al la kredema publiko kvazaŭ sciencaj faktoj kaj kvazaŭ 
la ekzakta scienco. Tiuj hipotezoj povas ja esti utilaj al 
la plua evoluado de scienco kiel provizoraj antaŭsupozoj, 
bazoj kaj direktiloj por novaj eksperimentoj; sed ili per 
tio ne fariĝas la ekzaktaj donitaĵoj de la scienco! La ne- 
kredulo Jacques LOEB diris en sia parolado dum la monista 
kongreso en Hamburg, Sept. 1911. (Das Leben = La Vivo 
p. 6): , .... kaj oni tiam parolas pri la „bankroto de la 
scienco.” Tielaj opinioj apogas sin sur la sperto, ke okaze 
paleontologaj aŭ zoologaj hipotezoj dum kelka tempo estas 
diskutitaj kaj poste forlasitaj.” — S-ro LOEB, volante aserti, 
ke la biologiaj hipotezoj pri kiuj li parolados, apogas sin 
sur pura eksperimento kaj do ne estas tiel nefidindaj, tamen 
senkonscie kulpigas tiujn, kiuj senmotive kaj antaŭtempe 
kredas pri la hipotezoj unutagaj de la scienco kiel pri 
pruvitaj taktoj. Tiaj hipotezoj pli-malpli-frue estas de la 
scienco mem forlasitaj kiel kontraŭaj al la vero. Sed la 
Katolikoj jam antaŭe scias, ke neniam faktoj pruvitaj prav- 
igos tian hipotezon, kiam ĝi estas tute kontraŭa al la veroj 
de la Kredo: efektive konstatitaj veroj de la Scienco nen- 


3, Das Princip des Katholicismus und die Wissenschaft; de Georg 
Freiherr VON HERTLING; (Herder, Freiburg), pag. 34. 

iam povas kontraŭstari la verojn de la Kredo, ĉar la Fonto 
de la Vero estas la unu ĉiupova Kreinto.. 

Tiuj, kiuj kriegas, ke la Katolikoj estas kontraŭaj al la 
progreso, kiam ili ne tujege kredas la hipotezojn kaj el- 
dirojn de la unuavenonta sciencisto, pruvas ke ili mem 
estas treege kredemaj homoj; tiu kriego estas signo de 
propra sklava kredemo, de „intelekto sklavigita”, de „sen- 
kritika akcepto de kredo” scienca (laŭ la esprimoj de S-ro 
MANGELSDORF). Vere mi ne komprenas, el kio konsistas 
la „propra juĝo kaj okulo” kaj la „memstareco” de tiuj, 
kiuj nepre kredas ĉiujn eldirojn de la unuavenonta scienc- 
isto. S-ro M. parolas pri dogmoj kaj pri „mitologio” de 
la Kredo. Sed kun kia naiva kredemo oni akceptas la 
„dogmon naturalisman” +) kaj la mitologion de la Darvin- 
ismo kaj evoluciismo, pri kiu oni legas en libroj, plenaj je 
fantaziaj priskriboj kaj desegnaĵoj koncerne la prahistorion 
de la tero k. t. p. „La du trionoj de la malkreduloj estas 
bonkrede. Ili sekvas blinde kelkajn sofistojn, kiuj akaparis 
la sciencajn naturalajn kaj filologajn,” skribas la konvertito 
Andre GODARD. „Klara, absoluta rezigno je la principo de 
kredemo” je scienca vidpunkto bezonas precipe la nereli- 
gia publiko. Ĉar ĝia kredemo koncernas ofte nur unu- 
tagajn ideojn, dum la kredemo de la katolikoj praviĝas 
pro la, dum miljaroj, pruvitaj neŝancelebleco kaj nedifekt- 
ebleco de sia fundamento. 

Sed ni forlasu la neracian kaj „infanan” kredemon al 


) Jen kiel Wilhelm OSTWALD en sia parolado dum la Monista 
Kongreso en Hamburg („Die Wissenschaft” = La Scienco. p. 22) 
difinas tiun naturalistan dogmon: „.... kiam oni pripensas, ke la 
propran karakteron de la scienco fakte nur havas la tiel nomitaj 
natursciencoj. Mi diras intence „tiel nomitaj natursciencoj”, ĉar pro 
tio, ke ekster la naturo ĝenerale ekzistas nenio, ne povas ja ekzisti 
alia scienco ekster la natursciencoj.” — Nur kredu ' tiun dogmon, 
kiu estas ekstreme kredema! Mi aldonas alian dogmon de la mal- 
kredularo, kiun S-ro OSTWALD komunikas p. 44: „la tiel nomita 
Revelacio, t. e. fonto, kiun ni monistoj „apriorie” devas nei.” — 
Blinda kredo estas ordonata, eĉ ne estas permesata ekzamenado 
kaj pristudado. 

la orakoloj de la „scienco”, kaj ni turnu nin al la „pru- 
denta kredemo“, sen kiu ĝenerale neniu serioza scienco 
estas ebla. Supozu ni, ke S-ro M. estas sciencisto; spite 
tio li povas nur kredi, ke la tero estas ronda, ke akvo 
estas ĥemie H»O; li mem ne faris la eksperimentojn, kiuj 
nedubeble starigis tiujn faktojn; li devas. kredi la pionirojn 
de geologio kaj ĥemio, kiuj faris tiujn eksperimentojn. — 
„Per tio estas montrita, ke scienco por la individuo nur 
por malgranda parto prezentas efektive memakiritan scion. 
Tio eĉ praviĝas koncerne sciencistojn. Ankaŭ la natures- 
ploranto ne pensas pri tio, starigi denove ĉiujn en sia 
specialfako konstatitajn faktojn per propraj observadoj, 
esploroj kaj mezuradoj, por valorigi nur post tio ĉio tiujn 
faktojn kiel efektivajn; tio estus senutila fortmalŝparo. En 
pli granda aŭ pli malgranda amplekso li kaj ĉiuj aliaj ak- 
ceptas la donitaĵojn de fremda scienca laboro je fido kaj 
kredo.” 9) 


Ni ĝisnun vidis ne nur, ke estas konstatebla ĉe senreli- . 
giuloj naiva adoremo kaj facilkredemo pri la orakoloj de 
la scienco kaj pri la eldiroj de tiuj, kiuj ĵetas ĉirkaŭ 
siajn ŝultrojn la profetan mantelon de la scienco; sed an- 
kaŭ, ke sen kredemo kaj bonafida akcepto de sciencaj 
donitaĵoj ĉiu scienco entute estus neebla. — Krom tio 
Ĉiu scienco nepre devas akcepti kaj kredi multajn nepruv- 
eblajn antaŭsupozojn (Voraussetzungen), sen kiuj vera sci- 
ado estas neebla. Ciu sciado estas kunligita kun tiuj antaŭ- 


5) v. HERTLING p. 58. 

“Plej rimarkinda estas suba prava rimarko de W. OSTWALD, kiu 
kun aliaj vortoj esprimas la samon. Tiu ĉi admirinde agema sciencisto, 
la meritplena fondinto de la fisiologia ĥemio, kiu sin okupas pri 
tiel multaj gravaj demandoj, skribas (Die Wissenschaft p. 9): 
„<... en nia epoko, en kiu ĉiu ajn, kiu laboras en iu parto de la 
giganta regno de la scienco, konsciiĝas plej klare, kiel malgranda 
estas la kampo, kiun li sukcesokaze kun la plej granda penado de 
homforto povas prilabori aŭ eĉ nur scipovi.” — Alivorte: kiom 
multe devas simple kaj bonfide kredi eĉ sciencistoj, kiam ili sin 
okupas pri demandoj ekster sia propra laborkampo. 

supozoj. Oni tralegu la ĉapitron: „La scienco kaj ĝiaj 
antaŭsupozoj” en la citita libro de VON HERTLING. Sen- 
sencaĵo estas la eldiro, ke la scienco povas esti plene 
senantaŭsupoza (voraussetzungslos); estas nur signo de 
duonklereco aserti pri la „senantaŭsupoza” scienco, por 
kulpigi la katolikan sciencon esti antaŭsupoza. Sed ĉar 
S-ro MANGELSDORF kompreneble rifuzos je P nomo de la 
„progreso kaj kulturo” legi katolikajn verkojn, mi nur 
citos nesuspektitan atestanton. En la monista parolado de 
W. OSTWALD (Die Wissenschaft p. 40) mi legas: „,la tut- 
eco de la scienco ripozas sur la antaŭsupozo (,,Voraus- 
setzung”), ke ĉiuj okazintaĵoj, kiuj okazas en la mondo, 
kiuj do montriĝas esti naturokazintaĵoj, iumaniere estas 
kunligitaj unu al alia laŭleĝe, t. e. laŭ regula kaj sub ana- 
logaj cirkonstancoj analoge ripetiĝanta maniero. Tio estas 
antaŭsupozo, kiu ĝis nun ĉiam al la homaro nur alportis 
sukceson kaj kondukis al progreso de la scienco. Ne be- 
zone demandi, ĉu tiu antaŭsupozo, sen kiu ni tute ne 
povas science labori, estas absolute vera aŭ ne.” — 

Oni do vidas, ke ekzistas neniu scienco sen antaŭsu- 
pozoj; ke ,senantaŭsupoza scienco” estas nur fabelo el 
la „mitologio? de la duaranga malkredulscienco. 

Por la katolikaj sciencistoj, kiuj akceptas Kreinton kaj 
kiuj komencas ilian kredkonfeson per la vortoj: „Mi kredas 
en unu Dio, la ĉiupova Patro, Kreinto de ĉielo kaj tero”, 
tiu antaŭsupozo scienca estas tutkore akceptata; ĝi estas 
kvazaŭ natura daŭrigo de ilia supernatura Kredo. Devigite 
kontraŭe tiu antaŭsupozo estas akceptita — sed nekonse- 
kvence — de la malkreduloj, kiuj ne akceptas Kreinton. 
Jacques LOEB diris en sia monista parolado: Das Leben 
(La Vivo) p. 46: „Car nia ekzistado ripozas sur blindaj 
fortoj kaj estas nur efiko de la hazardo” k.t.p. Kiamaniere 
nu ekzistas konkordanco inter la dogmo de la malkredo 
pri la hazardo kiel kaŭzo, kaj inter la antaŭsupozo, bazo 
de ĉiu scienco, ke la naturo estas plenordigita sistemo 
kiel efiko ? 

Vere, plaĉas al mi, ankoraŭ pli atente pririgardi tiun-ĉi 
aferon. La formo de la malkredo, kiu estas hodiaŭ laŭ- 

moda, estas la monismo. Okaze de la unua monista kon- 
greso du ĉefmonistoj paroladis. La unua (OSTWALD) klar- 
igas; ke ne ekzistas iu scienco senantaŭsupoza, kaj ke la 
fundamenta antaŭsupozo de ĉiu scienco estas la kredo al 
la mondo kiel unu plenharmonia tuto. Bone, ĝis nun ni 
frate akordiĝas. — La dua (LOEB) proponas al ni la fun- 
damentan dogmon de la malkredo: „nia ekzistado ripozas 
sur blindaj fortoj kaj estas nur efiko de la hazardo”. Bone, 
sed jen disiĝas niaj vojoj. Ni, religianoj, ne aplaŭdas kiel 
la kongresanoj de la Hamburga monista kongreso, „en kies 
koroj estis vekita alta sentado, kian je certe naskis la 
unua pentekosta festo de la kristana legendo”, skribas 
blasfemante unu el la raportistoj. Ne! ni estas mutaj pro 
mirego. Jen la reprezentantoj de la Scienco, kiuj funda- 
mentas la sciencon samtempe kaj sur nepra hazardo kiel 
kaŭzo, kaj sur plena harmonio kiel efiko. Ho, ni nun des 
pli bone. komprenas la vorton de la granda Apostolo 
S-ta PAŬLO: tiuj, kiuj el naturesplorado ne alvenas al 
ekkono de Dio-Kreanto, „imnexcusabite; sunt, ili estas ne- 
senkulpigeblaj.” 

Kompreneble S-ro MANGELSDORF postulas de ni je l' 
nomo de la progreso, formeti ziaz „propravolan blindecon”, 
nian „intelekton sklavigitan”, nian „senkritikan akcepton 
de kredo hereda” k. t. p. 

Tamen, ĉar ĉiu scienco nepre devas ripozi sur la antaŭ- 
supozo, ke la mondo estas plenharmonia tuto (kaj tion 
ĉiu prudenta homo devas akcepti), pro tio ankaŭ la prudento 
konsilas akcepti de tiu plenharmonia tuto kaŭzon, kiu 
pleje akordiĝas kun tiu antaŭsupozo. Kaj kiel longe ke 
estas evidenta, ke akcepto de ĉiupova kaj ĉiusaĝa Kreinto 
plene akordiĝas kun tiu antaŭsupozo, male akcepto de 
blinda kaj malsaĝa hazardo plene kontraŭas ĝin, tiel longe 
ni preferas nian „intelekton sklavigitan”” super la intelekto 
„progresema” de S-ro MANGELSDORF kaj liaj kamaradoj. 
— Kaj same koncerne la aliajn „progresemajn” kaj, mem- 

„La moderna relativismo kaj positivismo ŝatas proponi 
la Veron kiel idon de la epoko. Veritas temporis filia. En 
tio kuŝas ĝusta penso. Tamen oni tiam ne parolu pri la 
Vero kiel tia, sed pri tio, kion la homoj opinias esti la 
Vero. La Vero estas eterna kaj neŝanĝebla, sed la opinioj 
kaj perceptoj pri tio, kio estas la Vero, ŝanĝiĝas; ŝanĝ- 
iĝas la vidpunkto, el kiu oni rigardas la veron; kaj ŝan- 
ĝiĝas la intereso, je kiu oni alpaŝas al la scienclaboro. 

„Ankaŭ nuntempe la naturalismo, t. e. la aplikado de 
natursciencaj leĝoj sur ĉiujn kampojn de la realeco, sen 
escepto, estas unu el la plej principaj kaj plejdisvastigitaj 
eraroj, kiujn oni ĉiam denove devas alkalkuli al niaj filo- 
sofoj.” (Modernes Denken de Friedrich KLIEMKE S. J. en 
Der Aar, Aŭg. 1911). 

La gigantaj progresoj de la naturscienco kaj la mireg- 
igaj triumfoj de la materia kulturo, kio estas la fiereco de 
nia jarcento, ĵetis nin kaj niajn pensojn tiel profunde en 
la videbla kaj palpebla mondo, ke ni senpripense valor- 
igas nur tion, kio apartenas al ĝi, sed nekredeme for- 
metas tion, kio kuŝas ekster ĝi kaj kio ne trovis konfirmon 
per la sentoj. 

Jen kialo de unuflankeco de tiuj, kiuj eksklusive sin 
okupis nur pri la materio, kiuj estas naskitaj, edukitaj, 
loĝadas kaj mortas en la minejoj de la materialismo. 

Ne inter Kredo kaj Scienco ekzistas kontraŭeco, sed 
inter la mondperceptoj, aŭ ankoraŭ pli bone inter la ku- 


timoj de pensado. 
utu 


Kulturo! 

S-ro MANGELSDORF postulas nian submeton al kulturo 
senreligia kaj senmorala. Eble li protestos: ĉu li ne estas 
la reprezentanto de plej alta kaj „sankta religieco” kaj 
moraleco? Ni jam scias, ke li turnas la mondon de mal- 
supre supren kaj ke Mangelsdorfa neŭtraleco signifas: 
partie partopreni en batalo, en disputo de du partioj, — 

ke religieco signifas sendiecon, — moraleco, senreligiecon. 
S-ro M. maligu la signifon de ideoj, estu lia „progresema”” 
afero. Sed laŭ la komuna signifo de la vortoj, li postulas 
submeton al senreligia kaj senmorala kulturo. 

S-ro M. skribas: „Eklezioj travivadis epokojn, en kiuj 
„ili vere instruadis popolojn. Sed hodiaŭ la registaroj kaj 
„parlamentoj de la nacioj ofte havas pli maturajn opiniojn 
„pti la plej altaj interesoj de l” homaro, ol la iamaj in- 
„Struistoj.”” 

Do la registaroj kaj parlamentoj estas la estroj kaj 
pastraro de la religio de S-ro M. 

Trankviliĝu de nun, ho feliĉega homaro ! 

Ni nur rigardu la plej modernajn registaron kaj parlamen- 
ton, novebakitajn en Portugalujo. „Libereco, frateco, egaleco” 
estas ĝia plej alta leĝo. Ni silentu pri la „libereco” k.t.p. 
por pastroj kaj fidelaj Katolikoj. Je tiu rilato la malkreda 
parto de Eŭropo havas ankoraŭ -k la saman kulturan 
gradon de kruela NERO, kiu nin torĉbruligis por lumigi 
nokte siajn ĝardenojn. Sed ni parolas pri la „libereco”” por 
la Portugaloj ĝenerale; suspekteto pri monarĥismo i. a. 
sufiĉas, por malfermi la karcerojn, kaj la ĵurnalaro tut- 
monda raportis pri la altkulturaj karceroj de la plej mo- 
dernaj registaro kaj parlamento, laŭ la koro de S-ro M. 

Kaj antaŭ nelonge la Franca parlamento (certe ankaŭ 
ideala laŭ S-ro M.) voĉdonis kontraŭ leĝo kontraŭalkohola, 
kvankam en ĉiuj aliaj landoj la registaroj klopodis kontraŭ- 
batali la alkoholismon kaj en Francujo de post tridek jaroj 
nenio estas farata tiu-ĉirilate. De ĉiuj flankoj indignaj 
protestoj aŭdiĝas pro la „malnobliĝo kaj trivialeco de la 
Franca deputataro.” $) 


6 Jen kiel unu grava medicina ĵurnalo, la „Archives medico- 
chirurgicales de Province” prijuĝas la konduton de la deputataro : 

„La Parlamento ĵus balotis laŭ maniero, pri kiu la kuracistaro ne 
povas resti indiferentaj. Du trionoj de la deputatoj malaprobis 
projekton por limigi la detalan vendadon de alkoholaĵoj, simpla 
rimedo, kiun oni prezentis al ili, por batali kontraŭ l' alkoholismo. 
Por tiu kunsidantaro, deveninta de voĉdono universala, la „mastro- 
quet’ restas la mastro, kaj al tiu majesteco estas malpermesate 

Sufiĉu por pravigi (?) S-ron M., kiu skribis, „ke hodiaŭ 
„la registaroj kaj parlamentoj ofte havas pli maturajn 
„opiniojn pri la plej altaj interesoj de l' homaro.” Kaj oni 
pripensu, ke — laŭ Mr. HENRI — la alkoholismo, kiu malpli- 
iĝis en aliaj landoj, en Francujo progresis terure. De 1850 
ĝis 1995 la alkoholkonsumo estas triobligita, dum la po- 
pulado apenaŭ plimultiĝis. En 1855 la Franca popolo estis 
ankoraŭ unu el la malplej alkoholtrinkantaj nacioj; nun: ĝi 
okupas la unuan lokon. D-ro BERTILLON diras: „La his- 
„torio iam testados, ke Francujo mortis pro du hontaj 
„malvirtoj: la peko de Onan (kontraŭnatura malĉasteco) 
„kaj la ebrieco.” f) 

Ankaŭ la nombro da memmortigoj kaj de junaj krim- 
uloj friobliĝis, dum la nombro da frenezuloj sesobliĝis en 
Francujo. La samajn fenomenojn oni konstatis pli aŭ mal- 
pli en ĉiuj landoj. Jen la rezultato de kulturo senreligia 
laŭ postulo de S-ro MANGELSDORF. Ni ne volas detaligi 
plie por ne naŭzigi niajn legantojn; sed ne estus malfacile 
per statistikoj kaj faktoj montri, ke la hodiaŭa kulturo 
moderna, ĉie kie ĝi estas aplikata, montriĝis kruelaj ruin- 
igilo kaj detruigilo de homa indeco, feliĉo kaj vivforto. 
Nur la reveno al naturo kaj Religio povas savi la hom- 


tuŝi. Li estas la potenca voĉdonanto kaj tiu titolo estas sankta. Sed 
por ni, kuracistoj, kiuj ĉiujn tagojn konstatas la ruinigojn de l' alko- 
holismo, por ni, kiuj povas prijuĝi la malbonagon de la malbenita 
absinto, ni ne povas reteni singulton de naŭzo pro la malnobliĝo 
de nia deputataro. Neniam, kiel skribis J. L. FAURE en la Presse 
Médicale, la trivialeco de la spirito parlamenta estis montriĝinta 
laŭ pli naŭziga maniero. (Journal de Medicine ct de Chirurgie 
pratiques, 25 Marto 1912, p. 236). 

7) Neniu registara kaj parlamentara leĝdonado povas savi Franc- 
ujon. | 

La „Kulturo”, kiu cstas bazita nur sur la racio, sur la individua 
vidpunkto, koruptiĝas kun ĝi. La fama poeto GOETHE dirigas ME- 
FISTON: 

Er nennt's Vernunft und braucht's allein, 
l Um tierischer, als jedes Tier zu sein. 

(Li nomas tion racio, kaj uzadas ĝin nur por esti: pli besta~al 

ĉiu besto.) To 

aron. Kaj la nobla Francujo nur reviviĝos per la reviviĝo 
de praktika kaj fervora Katolikismo. 


sek 
sk 


La pioniroj de la malkredo, terurigitaj per la malespero 
en kiun ili ĵetis la popolamason, ekkomprenas, ke sen 
Religio la homaro ne povas esti feliĉa. Pro tio ili komen- 
cas balbuti pri religio, kiun ili ankaŭ donos al la popolo, 
sed tiu „religio” ne estas pli ol nomo. Carlatanoj, ili 
vendas tiel nomitajn kuracilojn, kiuj estas senvaloraj kaj 
senefikaj, kaj tiamaniere ili trompas la publikon, detenante 
ĝin de la vera kuracarto. 

Ĉu ne estas kortuŝanta okazintaĵo, ke la monismo-ĉefo 
W. OSTWALD, kiu feliĉigis la mondon per sia doktrino, 
laŭ kiu nur ekzistas palpeblaĵoj de la materia naturo, kaj 
laŭ kiu ĉiu Revelacio „apriorie” estas forĵetinda, — ke 
tiu, kies doktrino estas la nepra malo de religio, senpage 
sendas siajn „Sonntfagspredigten” (dimanĉpredikojn) al la 
membroj de la monista asocio ? Ĉu tiu-ĉi monisma pastr- 
iĝo ne karakterizas ? — Ĉar ĉarletano scias, ke la popolo 
deziras kuracilojn por siaj suferoj korpaj, li ekspluatas la 
pravan deziron de tiuj mizeruloj, altrudante al ili nevalor- 
aĵojn kun la celo enpoŝigi ilian materian havaĵon: simile 
ĉar la malkredulaj ĉarlatanoj scias, ke la homaro deziras 
kuracilojn por siaj suferoj animaj, ili ekspluatas la pravan 
deziron de tiuj mizeruloj, altrudante al ili nevaloraĵojn 
kun la celo forpreni de ili ilian Religion kaj Kredon. Ĉar 
por la amaso la malkredo signifas senhelpecon kaj sen-. 
konsolecon en la mizeroj de animo kaj korpo. — „Tiu 
ĉi monismo ĉiuokaze taŭgas kiel mondfilosofio por la 
bone salajrigitaj kulturportantoj, kiuj faris bonan kari- 
eron, akiris belajn sciencajn rezultatojn, estas respekt- 
ataj de la tuta mondo kiel sciencistoj, estas edziĝintaj 
feliĉe, ĝojas pri nedetruebla korpa kaj anima saneco, kaj 
havas de la efektiva vivo de P animo kun ĉiuj ĝiaj pro- 
fundaĵoj kaj abismoj tiel multe da kompreno, kiel ĉarla- 
tano pri celularpatologio.” (Der Aar, Nov. 1911) 

Sed por la ordinara individuo, kiu staras meze de la 


LA „NEŬTRALECO” DE LA G. E. G. 131 


vivbatalo, ilia malesperiga filozofio taŭgas tute neniel. 
Ankaŭ karakteriza estas, ke malkreduloj eldonas specon 
da „liberpensaj preĝlibroj” por siaj adeptoj. Ekzemple: 
„Pri la lastaj aferoj kaj la venko de la suferado”; provo 
por doni konsolon en la senco de libera pensado, de Felix 
STENGLIN. En recenzo de la „Hamburger Fremdenblatf” 
pri tiu libro de liberpensula pieco mi legas: „Tiel longe 
ke ĉio sukcesas, estas sufiĉe indiferente kiun mondtilozotfion, 
(Weltanschauung) ni havas. Fakte ĉiu taŭgas .... Sed 
kiam la tago de la malĝojo alvenas, kiam nokto kaj mal- 
feliĉo marŝas en koron, kiam doloro kaj sufero etendas 
siajn mallumajn flugilojn super la animo, kiam oni staras 
ĉe P tombo, kaj ploras, kaj primeditas la „lastajn aferojn” 
— tiam oni serĉas apogon kaj konsolon ĉe pli altaj Po- 
tencoj. En tiaj pezaj horoj la individua mondlfilozotio, kiun 
oni en sanaj tagoj sin konstruadis, devas montri sian faj- 
rorezistecon. Kaj kiel malofte ĝi tratoleras la fajrprovon! 
La religiuloj tiuokaze ja facile trovos konsolrimedojn. Sed 
tiu, kiu forlasis la religion, serĉas ofte nur nerezultate kaf 
ne trovas apogon. Pro tio estas speciala merito, elprovi 
por doni konsolon en senco de la libera penso kaj skribi 
libron sen la komuna religia tendenco.” — Kaj la recenzo 
de „Die Hilfe”: „VON STENGLIN'a kuraĝa klopodo povas 
al tiuj, kiuj perdis ĉion, redoni almenaŭ ion de tio, kio 
faras la vivon vivinda.” 

Cu ne vere apologio de la Religio, tiuj sinceraj konfesoj 
de malkreduloj ? Oni nur rajtas miri, pro kio tiuj, kiuj re- 
konas la altan valoron de la Religio por la vivo, tiel 
obstine kaj fanatike klopodas rabi al la vivanta homaro 
tiun trezoron! 

Terurigita per la spiritaj ruinoj pro la forpreno de la 
apogaj traboj de la Religio, oni, plena je konsciencriproĉoj, 
kiel KAIN forkuregas de la gepatra domo kaj vagadas sen 
celo kaj sen hejmo, kuntrenante al la abismo de mal- 
feliĉo siajn spiritajn idojn. 

Oni forĵetis siajn malnovajn ŝuojn, antaŭ ol havi novajn, 
diras Nederlanda proverbo. „Oni forlasas la Kredon por 
ĉiam, por kuregi renkonten malproksiman nekonatan des- 

tinon”, skribas Leon GAETANI, de kiu mi sube tradukas 
rimarkindajn konfesaĵojn. 5) 

Ni volas feliĉigi la homaron, kaj do nerezultate S-ro 
MANGELSDORF predikos al ni sian „kulturon”, kiu laŭ ĝiaj 
anoj mem malfeliĉigas la homaron kaj kiu redonas nenion 
por refeliĉigi ĝin. 

X k 

Ne nur la de S-ro M. predikita „kulturo” estas danĝ- 
eriga. kaj malfeliĉiga, ĝi estas ankaŭ speco da atavismo 
Eŭropa. Netoleremo kaj brutaleco estas ĝiaj ecoj. Senre- 
ligiula logiko ĝenerale estas resumebla en senkontrola ak- 
cepto de tradicio de malamo kaj mensogo kontraŭreligiaj. 
Ĝi de alteco rigardas al la mokinda hararvosto de la 
Ĥinoj, sed ne konsciiĝas, ke ĝia spirito estas ornamita (?) 


8) Leon GAETANI, princo de Teano, la verkisto de „La crisi morale”, 
deputato de la Itala parlamento, skribas sub la titolo: „Eklezijugo 
kaj Demokratio” en la malpiega gazeto: Das Freie Wort (La 
libera parolo), lo Marto 1912, jenon: 

„-..La mondo eniris vojon, kiu dekondukas malproksimen de la 
tradicia vojo de la Roma Eklezio. Ĉiuj klopodoj, por reteni la fork- 
urantan homaron, estas senrezultataj. La nova generacio aliras novan 
estonton kaj lasas la malnovan kredon por ĉiam malantaŭ si, por 
renkonten kuregi malproksiman, nckonatan destinon. 

„Sed unumomente ni haltu sur nia mova vojo. Ĉu spite ĉio, 
kion la historio instruas per nenombreblaj ekzemploj, estas ebla, 
ke la estontaj generacioj povos vivi sen religio? Ĉu la homaro 
ĉiam estos kontenta pri la preciza ekkono de la aferoj inter la de 
la scienco difinitaj limoj, limigos sian tutan penadon al akirado de 
riĉecoj kaj forlasos ĉiujn spiritajn idealojn ? Ankaŭ en la estonta 
ŝtato ja ĉiam mur malplimulto konsistos el literaturistoj, filozofoj 
kaj sciencistoj. Ĉu la aliaj, kiuj devas labori por sia vivekzistado, 
kaj nur povas akiri duoninstruitecon, ne sentados la bezonon de 
morala apogo? 

„La tendenco de nia epoko vidigas ĉiun kiel rivalon aŭ malamikon 
de l' alia, praktikas la subpremon de la malfortulo kaj la dividon 
de la havaĵoj kaj vidas en la plej bona okazo en la proksimulo 
la ilon por propraj interesoj. La supermezura Egoismo estas la 
danĝero de la senreligieco. La Asocio, kiu volas starigi sanan, 
bonfaran kaj fortikan organismon kaj volas ripozi sur certaj, pacaj 

per ne malpli malnoviĝinta idearvosto el longe forflugintaj 
epokoj. Ĝiaj adeptoj estas la spiritaj „Ĥinoj de Eŭropo.” 
Ĉu ne la „lando de libereco”, kiel nomas nia Majstro 
ZAMENHOF la Novan Mondon, ofte kompateme prijuĝos 
la Ĥinojn de Eŭropo, kiuj konservas kutimojn, kiuj estas 
honto por nia XX-a jarcento? Naŭziga konservatismo 
estas i. a. la sovaĝula netoleremo de la malkredo rilate al 
Religio. 

Mi tradukas artikolon el la „Nov-York'a Ŝtatgazeto”, 
titolitan: „Al la nobla homo.” (31 Januaro 1912). 

„La celo de antaŭhieraŭ en Waldori-hotelo aranĝita 
festmanĝo estis: montri al la nova kardinalo, ĉefepiskopo 
FARLEY, ke liaj meritoj estas ŝatataj de la tuta burĝaro, 
ankaŭ de tiuj, kiuj ne apartenas al la katolika Eklezio, 


fundamentoj, bezonas flamantan altruismon, amon, fidelecon kaj 
justecon, bezonas unuvorte eksentojn, kiuj ĉirkaŭas la blindan mek- 
'-anismon de la naturleĝoj kun girlandoj de florantaj = de l' 
espero (??!! D-ro SM.). 

„Precize nia epoko staras ĉe la turnpunkto, precize ni "Kavivaŝ 
moralan krizon. Ni mne plu havas konfidon je ĉiuj malnovaj kred- 
formuloj, kiuj tra jarcentoj teksis ĝoĵigan iluzion ĉirkaŭ l' homaro, 
kaj ni rigardas terurigitaj en malfermita malpleneco, kiun ne 
tralumas esperradio kun la lumo de ravaj vivceloj. 

„Tie ĉi kaj tie, kiel kometoj, ekaperas religiaj penadoj, kiel la 
Christian Science de Mrs. BAKER EDDY, kiu volus forimensogi cl 
la mondo la suferon, la malbonon kaj la morton ; aŭ la mistika ideal- 
religio de TOLSTOJ, la genia kreinto de nova socialojda kristaneco 
sen dogmoj kaj pastraro; sed ĉiam estis nebulaĵoj, kiuj disvapori- 
ĝis ĝis nenio, transpasantaj nuboj, kiuj amoncas fulmotondron. 
Nenio allogis kaj fortrenis nin efektive. Ne ankoraŭ radiumas la 
brilo de la lumturo, kiu montras al ni la alsopiritan havenon. 

„La ĝenerala malkontenteco, kiu hodiaŭ plenigas ĉiujn klasojn 
de la moderna asocio, estas la unua simptomo de la malsano, kiu 
iun tagon deŝiros la homaran animon. Kia kontraŭdiro en si mem: 
la homoj sentas sin profunde malfeliĉaj kaj pli ol iam la vivo 
kaŭzas naŭzon, kvankam ĝi al ili tamen neniam liveris tian 
sufiĉegon da ĝuado kaj da materia kontentigo. 

„La demokratia movado, kiu reĝas en la mondo, havas nepran 
laikulkarakteron, ĉar ĝi staras super ĉiuj konfesoj. Sed mankas al 

kaj ke la tuta loĝantaro partoprenas en la ĝojo, kiun ĝuas 
la Katolikoj pro la altigo de sia episkopo al kardinaleco. 
La festmanĝo estis aranĝita de komitato, ekzistanta el per- 
sonoj el ĉiuj konfesoj ekster la Katolika Eklezio. Kiel ho- 
norgastoj de la Komitato ĉeestis guvernisto DIX, vic-gu- 
vernisto CONWAY k. t. p. Ankaŭ Prezidanto TAFT estis 
invitita, sed li sendis la sekvontan leteron al S-ro METZ, 
la prezidanto de la komitato kaj de la festmanĝo: 
Estimata S-ro METZ! 

„Tre malĝojas al mi, ke mi ne havos okazon partopreni 
al la festmanĝo, kiu estas aranĝita por gratuli Kardinalon 
FARLEY por la akirado de la alta rango de kardinalo de 
la Rom-Katolika Eklezio. La ne-konfesa karaktero de tiu- 
ĉi tagmanĝo pruvas, kia progreso estas konstatebla en la 


ĝi spirita fermentilo, kiu instigas la internan vivon de l' homo 
kaj kiu pli frue estis havigita de la religio. La unika surogato, 
kiun tiuj estas trovintaj, kiuj ne deziregas la riĉecon por si, estas : 
altigi la tutan homaron laŭ sociala vidpunkto, kaj egaligi kiel eble 
plej la diferencon inter riĉulo kaj malriĉulo. Sed: riĉeco kaj kulturo 
tamen ĉiam estas nenio alia krom rimedoj al la celo. La celo 
ankoraŭ mankas. „Excelsior” (pli alten) ekklamas la homaro, kaj 
ĝi ne scias, kien sin turni. ' 

„Kiel la kunigo de la seksoj, kiam la poezio de la amo forestas, 
estas nur triviala ago, tiel ankaŭ vivo sen idealoj kaj oferemo, sen 
penado, kiu superas la nunmomentan kaj egoistan intereson, perdas 
ĉiun pli altan valoron kaj ĉiun rajton je vera kontentiĝo. 

„Niaj patroj kaj prapatroj, spite siaj multaj suferoj kaj mankoj, 
tamen ne konis la Morror vacui, kiun ni spertas, kaj ili estis rilate 
pli feliĉaj ol ni. Sed ni demandas nin: kiu haltigos la senkonsolan 
mankon je spirita valoro kaj la internan malplenecon, kiun hodiaŭ 
miloj kaj milaroj ĉagrene sentas ? 

„Al tio oni nur povas respondi: la demokratio...” — — 
Sed mi finigas mian citaton, ĉar S-ro GAETANI perdiĝas en revaĵoj kaj 
fantaziaĵoj, kiuj vekas kompaton pro la senhelpeco kaj malespero 
de tiuj malfeliĉuloj, kiuj volas nepre senbridecon, eĉ kiam la brido 
estas plej dolĉa ĉirkaŭbrako de plej zorgema patrino: la Religio. 
Ho kiom pli bone ni nun sentas la kvietan hejmfeliĉon sub patrina 
jugo, vidante la plorojn kaj aŭdante la ĝemojn de la vagadantoj 
en fremdlando! 

Amerika Societo rilate al reciproka toleremeco kaj al frat- 
eco inter tiuj, hiuj apartenas al diversaj religiaj konfesoj. 
Ĉiuj ne-katolikoj povas plenrajte esprimi sian grandan 
estimon por la bona influo de la Katolika Religio, pro ĝia 
fortika kontraŭstaro kontraŭ anarĥistaj doktrinoj kaj pro 
ĝia potenca apogo al leĝo kaj ordo kaj starigitaj povoj. 
Ke la Ĉefo de la Eklezio honoris ĝian Amerikan branĉon 
per elekto de tri novaj kardinaloj, estas kompreneble mo- 
tivo de fiereco por ĉiuj Amerikanoj, kiuj kun ĝojo sciiĝis 
pri la altigo de sperta kaj inda landano al tiel alta rango. 
Bonvolu transdoni al Kardinalo FARLEY, kiu honorigis min 
de post jaroj per sia amikeco, miajn salutojn kaj gratulojn 
kaj kredu min, sincere la via 
Wiliam H. TAFT. 


Nun S-ro MANGELSDORF imagu, ke prezidanto FALLIERE 
aŭ la Portugalaj sektanoj skribis tian leteron! Aŭ pli bone, 
tio estas nepenseble ĉe la Eŭropaj Ĥinoj, kiuj suferas je 
malgrandanima antiklerikalismo kiel je dismorditanta kan- 
cero. — Eĉ se ili estus Esperantistoj, ili komprenus nenion 
pri Esperantismo. Eĉ se ili estus membroj de la Haga pactri- 
bunalo kaj packonferenco, ili komprenus nenion pri internacia 
malarmado de la spiritoj kaj universala konkordo. Perforta 
subpremo, mensoga suspektigo, insulta kalumnio, sovaĝa 
malamo, jen la de ili praktikitaj virtoj kaj laŭte laŭditaj 
sur Ĉiu paĝo de iliaj gazetoj kaj libroj. Kaj ĉio tio je nomo 
de la XX-jarcenta „kulturo”! Al mi nevolonte la impreso 
vekiĝas, kvaraŭ ili estus speco da modernaj „demonhavantoj”” 
pro ilia senracia furiozeco kaj maliceco kontraŭ ĉio, kio 
nur iomete kaj de el malproksime pensigas al Religio kaj 
Dieco. Kiam oni komparas la Amerikajn juĝojn pri la Ka- 
tolika Eklezio kun la Eŭropaj °) la diferenco estas frap- 


9) Leginte ĵurnalon de la 21-a de Marto 1912, frapis min du 
artikoletoj, presitaj sur la sama paĝo : 

I. „La Unuiĝintaj ŝtatoj kaj la S. Seĝo.” 

Antaŭ kelkaj tagoj la Amerika diplomato BULT vizitis la Vati- 
kanon por transdoni al la S. Patro leteron de Prezidanto TAFT. 
En tiu letero estis esprimitaj sentoj de kora simpatio kaj sincera 

anta. Ŝajnas tamen, ke la Eklezio kaj ĝiaj anoj havas al- 
menaŭ iomete da bono, spite la malbenoj, la malŝategoj 
kaj neadoj de la Diablo sal EGropaj Ĥinoj. 


„Ni postulas, ke paramen] kaj registaroj ŝirmu la ju- 
nularon kontraŭ tiu instruado, kiu tre ofte prezentas al 
infanoj ŝtonojn anstataŭ pano kaj venenon anstataŭ me- 
dicino.” 

Ĉu tiu-ĉi citato estas el Amerika verkisto aŭ el „ukazo 
de sinjoro la papo” ? 

Ho ne! Mi citis el la ukaza respondo de S-ro MANGELS- 
DORF al P-ro RICHARDSON! 

Do S-ro M. postulas leĝojn por malebligi instruadon 
laŭ religiaj principoj. 

Kompreneble la „kulturo” postulas, ke oni devige for- 
prenu al milaro da gepatroj la liberecon, edukadi siajn 
getilojn laŭ sia plej profunda konvinko! 

Kortuŝanta estas la letero, kiun skribis unu el la mal- 
feliĉaj junuloj, kiuj en Francujo estis mortpunitaj je l' fino 
de ľ antaŭa monato (Marto 1912). Ili kuraĝe suferis la 
mortpunon, post kiam ili konvertiĝis kaj ĝuis la konsolojn 
de la Religio. Sed unu el ili postlasis leteron, en kiu li 


bonvoleco rilate al la katolikaj burĝoj de Usono. Oni vidas en tiu 
ago pruvon pri la signifo, kiun la katolikismo hodiaŭ havas en 
Usono.” 

I. „Kontraŭ la Eŭkaristia Kongreso. 

El Vieno oni skribas al la Kölin. Volksz., ke la socialista depu- 
tato BREIGER faris kaj faras klopodojn por inciti la nekatolikojn 
de Aŭstrio kontraŭ la en Septembro okazonta 23-a Internacia Eŭ- 
karistia Kongreso. Estas bezone sufiĉa kvanto da „Hetzsucht”, por 
vidi en la Eŭk. Kongr. politikan demonstracion de iu partio, kaj 
por nomi la procesion kaj la S. Meson, okazontajn grandaere, po- 
litikan manifestacion. Ankaŭ oni faras akrajn riproĉojn al la mal- 
juna Imperiestro pro tio, ke li ECOS la altan protektantecon de 
la Eŭk. Kongreso. 

Do: ĉiujara internacia kongreso kun pure religia celo okazos en 
1912 en katolika lando kun katolika regnestro: al tiu lasta oni 
malpermesas, senti kaj montri sin Katoliko .... je l nomo de 
la libereco, frateco, kulturo kompreneble! 

indikas la kaŭzon de siaj malvirteco kaj krimoj: „la lern- 
ejo sen Dio”. Pli gravaj estas tiuj konfesoj skribitaj en la 
serioza momento de minacanta mortpuno, ol ĉiuj sofismoj 
de S-ro M. kaj liaj kamaradoj. En Francujo, kie la parla- 
mento kaj la registaro plenumis la postulon de S-ro M., 
oni estas terurigita pro la korupteco kaj kriminaleco de 
la juneco. 

Plej saĝaj estas la vortoj de la nova Bavaruja prezidant- 
ministro Freiherr VON HERTLING, kiujn li parolis la 5-an 
de Marto en sia programparolado: „Permesu al mi, eldiri 
tie-ĉi mian konvinkon, kiu konfirmiĝis Ĉe mi en longe- 
daŭra profesia okupado pri la plej altaj demandoj de la 
vivo: kiel ekzistas eterne validaj veroj, tiel ankaŭ ekzistas 
eterne validaj valoroj, kaj al tiuj-ĉi apartenas la Kristaneco, 
la kristana Religio. Tiun-ĉi konfesas la plimultego de la 
Bavara popolo. Tiu-ĉi kristana Religio devos esti protektata 
kaj konservata kaj, tiel paste kiel antaŭe, starigi la funda- 
menton de la entuta edukado.” 

Kontraŭe S-ro M. postulas devigajn leĝojn kontraŭ la 
kristana Religio = la „Kulfurkampf.” Li tute ne komprenas, 
ke liaj „memstaraj” ideoj venis en lian kapon per eks- 
klusiva legado de nekristanaj verkistoj, ke li, la „Protest- 
anto” vidas kun „juĝo kaj okulo” de hebreoj. — Mi citas 
la vortojn de sincera Protestanto, kies nomo estas plej 
bone konata en kleraj rondoj de Germanujo : D-ro Heinrich 
PUDOR skribas sub la titolo: „Kiuj havas intereson pro la 
Kulturkampf“ (Vidu Der Aar, Nov. 1911): ,.... Oni 
devus rekoni, ke Katolikoj kaj Protestantoj estas bonaj 
Germanoj, plie ke Katolikoj kaj Protestantoj staras sur la 
fundo de la Kristana Kredo. Oni devas streĉi ĉiujn fortojn, 
por ebligi reciprokan alproksimiĝon de la du grandaj Kon- 
fesoj. Se ne, ni staros denove antaŭ la Kulturkampf. Sed 
kiu havas la plej grandan intereson pri tio? Kiu incitas 
Katolikojn kaj Protestantojn unuj kontraŭ aliaj? Kiu estas 
la priridanta tria ? Ĉu ne estas sufiĉe konata fakto, ke la 
Berliner Tageblatf, kiu kiel severe hebrea gazeto fakte 
staras ekster la batalkampo, pruvas tute rimarkindan in- 
teresiĝon je la Kulturkampf kaj primeditas ĉiun konflikt- 

eblecon? Tiel ankaŭ la ege hebrea gazeto Der Berliner 
BoOrsenkurier kaj la German-hebrea Tägliche Rundschau. 
.... Kiam ni metus ĉiam la patrujajn interesojn je la 
unua loko kaj nur laŭkonforme volus preni decidojn, tiam 
oni povus pli rapide ekkompreni kaj solvi ĉiujn tiajn de- 
mandojn. La Kulturkampf estas, kiel ankaŭ la Los-von-Rom 
movado, speciale hebrea-kontraŭnacia fabrikaĵo, kiu volus 
dispartiigi la nacion.“ — | 

Tiele parolas vera Protestanto, kaj li tute pravas. En 
ĉiuj landoj la influo de la granda hebrea gazetaro estas 
konita, kiu, klopodante malatentigi la homojn pri propraj 
penigaj demandoj (antisemitismo k. t. p.) incitas la amason 
kontraŭ la Kristanoj. Kaj la plimulto da legantoj blinde 
kredas la enhavon de la gazeto, kiun ili kutimas legi. 
Ankaŭ la „memstara“ S-ro MANGELSDORF estas treege 
sugestiita de la hebrea gazetaro kaj do postulas furiozege 
la renovigon de la Kulturkampf. — Sed D-ro PUDOR an- 
kaŭ tre prave rimarkas la malsaĝecon de interbatalado 
inter kristanaj partioj. La fervora agemeco de la malkredo 
postulas kunigon de ĉiuj kristanaj partioj por defendi iliajn 
gravajn komunajn interesojn. En Nederlando oni estis tiel 
prudenta, kaj pro la koalicio de ĉiuj kristanaj partioj, la 
Nederlanda registaro kaj la parlamenta plimulto estas 
kristanaj kaj efike laboras al la konservado de la kristanaj 
principoj. 

Se la artikolo de S-ro MANGELSDORF etikus, ke la ger- 
manaj kristanoj agus laŭ la konsilo de D-ro PUDOR kaj 
laŭ la ekzemplo de la Nederlandaj kristanoj, ĝi havus ne- 
atendite almenaŭ ian bonan efikon. La Esperantistoj krist- 
anaj almenaŭ klopodu ĉie popularigi tiun ideon frukto- 
donontan. 


IV 


La sperto kaj la historio pruvas, ke la principoj de la 
Religio estis kaj estas la putroforiganta kaj sankonserv- 
anta salo de homaj korpo kaj animo, familio kaj societo. 
Kiel la bonaĵoj de la lingvo Ido estas nur ŝtelitaj de el la 
lingvo Esperanto, sed la lingvo Ido entute estas nur sen- 

valora, eĉ malutila refaritaĵo, tiel ankaŭ la bonaĵoj de la 
senreligieco estas ŝtelitaj de el la Religio, sed la senreli- 
gleco entute ne estas io pli ol nevalora, eĉ malutila re- 
faritaĵo. Nenia bono estas trovebla ekster la Eklezio, kiu 
ne, sed pli perfekte kaj pli harmonie kaj kontentigante la 
tutan homan estaĵon, estas trovebla en la Eklezio. — 
Kontraŭe la sperto kaj la historio montras al ni ruinigojn 
de la kontraŭreligiaj principoj kaj aksiomoj, kaj malkaŝas 
al ni la senreligiajn malbonaĵojn. 

Eĉ se S-ro MANGELSDORF koleriĝus pro tio, tamen ni 
ne povas malhelpi, ke la „putranta kadavro el pasintaj 
epokoj”, kiel li bonvolas nomi la Katolikan Eklezion, estas 
la vivega forto, kiu nur povos savi la putrintan parton de 
la nuna civilizacio. 

Kiel estas eble, ke S-ro M. malsaĝe koleriĝas kontraŭ 
„putranta kadavro el pasintaj epokoj”! Li interigu ĝin, 
kaj la afero estas finita! Kadavron oni ne devas atenti, 
nek timi; ĝi povas nenion fari, nenion malutili, neniun 
malhelpi. 

Kiam S-ro M. skribis siajn artikoletojn kontraŭ la Motu 
proprio (Dec. 1911) la tuta mne-katolika ĵurnalaio estis 
plenigita je komentarioj pro kelkaj vortoj de la Kapo de 
tiu kadavro. Oni movigis ĉielon kaj teron; kaj tio ĉio pro 

.. kadavro el pasintaj epokoj! Se vere la Eklezio estas 
morta kaj ĝia influo nula k. t. p., kiel kutime laŭtas la 
„motuproprioj“ de la papdevorantoj, pro kio tiam oni ne 
simple transiras al la „programo de la tago“ kaj lasas la 
mortinton sur la tombejo? 

Ho ne, eĉ ne unu tagon furioze kontraŭreligia malkred- 
ulo povas silenti pri ĝi. | 

Sufiĉas ke la posteulo de S-ta PETRO malfermu la buŝon, 
por ke, krom katolikoj, ne maipli ne-katolikoj, precipe 
religimalamikoj, streĉu la orelojn kaj aŭskultu atente liajn 
vortojn. 

Ne, la katolika Eklezio potence vivas, kaj vivos ĝis la 
fino de la jarcentoj. Tion atestis miliardoj dum pasintaj 
miljaroj, tion atestas pli ol 200 milionoj da nuntempe 
vivantaj Katolikoj, loĝantaj en ĉiuj regionoj de la tero, 

kiujn la ĵonglisto MANGELSDORF bedaŭrinde ne povas 
forsorĉi el la mondo. 

Kaj bedaŭrinde liaj malvastaj provincideoj ne povas 
malutili la internacian aregon da filoj de la unu tutmonda 
Patro Pio X, eĉ ne, kiam li en malluma anguleto de la tero 
kuraĝe insultas la malproksiman Kaptiton en la Vatikano. 

Sed ni, Katolikoj, baldaŭ kun helpo de Esperanto kun- 
iĝu sur internacia kampo; tie ni unuigu niajn fortojn, tie 
ni defendu niajn rajtojn, tie ni venkigu la vivprincipojn de 
P homaro. 

= = 

Finante mi sentas la bezonon memorigi al niaj legantoj, 
ke la tono, kiu resonis en tiu-ĉi artikolo, ne estos nia ku- 
tima tono. Al obstina kaj malfacil-instruebla persono, kiu 
minacis difekti la noblan fratecan senton en Esperantujo 
kaj enkondukis abomenajn kutimojn; al tia persono, kiu 
je nomo de erarige perceptita „neŭtraleco“ kuraĝas ko- 
menci per insultado de la plej karaj kaj plej firmaj kon- 
vinkoj de parto de siaj abonantoj, kaj fini per publika 
cinika respondo al privata ĝentila letero de unu el la plej 
meritplenaj maljunaj Esperantistoj; al tia persono, kiu estr- 
igadas sin per amara malamego, senracia malbonfido, ne- 
suportebla aroganteco kaj ĥina netoleremo; al tia persono 
estis necese sentigi nian indigniĝon kiel Katolikoj kaj 
kiel Esperantistoj, laŭ iom maldolĉa sed ne malbonintenca 
maniero. 

Cetere niaj samideanoj povos esti certaj, ke ni respektos. 
ilian konvinkiĝon, ke ni atente kaj kviete aŭskultos kaj 
respondos iliajn opiniojn kontraŭ ni, se nur de ilia flanko 
objektiveco kaj toleremeco kaj bonvoleco karakterizos 
iliajn kritikojn, cetere al ni bonvenajn. 

Post ĉio S-ro MANGELSDORF povas esti certigita pri 
nia sincera obeo al la ordono de nia dia Majstro Jezu- 
Kristo: „Amu tiujn, kiuj vin malamas; preĝu por tiuj, kiuj 
vin persekutas“; kaj hodiaŭ laŭte sonoras en niaj oreloj la 
unuaj vortoj de la krucumita Savinto de la mondo: „Ho Dio, 
mia Patro, pardonu al ili, ĉar ili ne scias, kion ili faras.“ 

Sanktan Vendredon 1912. D-ro SMULDERS. 

Dissemiloj de la Malkredo. 


(Antaŭlasta ĉapitro el libro s. t. „Defendo de katolika 
religio”, verkita de pola Episkopo D-ro Jozefo Sebas- 
tiano Pelczar (Pelĉar) en Przemysl - Galicio - Aŭstrio). 

Enhavo. Pligrandiĝanta aroganteco de la malkredularo. - Dis- 
semiloj de la malkredo: 1) Sekretaj asocioj, kaj ĉefe la framasonaro. 
2) Socialistaj kaj anarhistaj ligoj. 3) Malbona ĵurnalaro. 4) Malbona 
verkaro. 9) Senreligia skolo kaj edukado preskaŭ idolserva. 6) Ma- 
terialismo reganta en ĉiuj sferoj. 7) Pseŭdo-reformistaj tendencoj. 
8) Politikaj bataladoj inter Katolikoj. 

Estas malĝojega fenomeno de niaj tempoj, ke la malkredul- 
aro fariĝas pli kaj pli radikala kaj aroganta, ke la divido je 
kreduloj kaj nekreduloj, aperadas pli kaj pli kriante, ke la mal- 
kreduloj interkuniĝadas por rabi kredon al kreduloj, uzante 
tiucele ĉiajn rimedojn kaj agante kun fanatika furiozeco. 
— Dissemiloj de la malkredo estas hodiaŭ antaŭ ĉio la 
sekretaj asocioj, inter kiuj la framasona estas la ĉefa. Kia- 
maniere konsideras religion ĉi tiu sekto, ni estas dirintaj 
pri tio en antaŭaj ĉapitroj; ĉi tie sufiĉas fari rimarkon, ke 
ĝi estas preninta sur sin la taskon kiel plej ĉefan, tute 
detrui Katolikan religion en multaj landoj kaj precipe en 
Katolikaj. !) Ĝia malamo al ĉi tiu religio estas senkom- 
patega kaj vere demona; ĝi ja skribigas kaj disvastigigas 
librojn kontraŭ la kredo (kiel ekz. tiun hontindan romanon 
de RENAN „Vie de Jesus”, en kiu Jezu-Kristo estas pre- 
zentita kiel revulo kaj ĉarlatano), — ĝi aranĝas viandajn 
tagmanĝojn kaj balojn grandvendrede, —- ĝi fondas pere de 
t. n. Ligue d'enseignement senreligiajn institutojn, — ĝi ini- 
ciatas ribelojn, — ĝi instigas registarojn kaj parlamentojn 
por persekuti Eklezion, — ĝi enverŝas ĉiurimede la venenon 


1) La framasona kongreso okazinta en Parizo en jaro 1876 faris 
jenan decidon: „Nia celo cstas ĉiurimede senkristanigi la societon 
kaj prccipe dispremi la Katolikismon. Tamen oni devas fari tion 
malrapide, forĝante pli kaj pli novajn leĝojn kontraŭ la katolika 
pastraro, kaj kiam ni ĉie estos enkondukintaj laikan edukadon, 
tiam ni tre baldaŭ havos tute alian generacion, kun kiu ni tion 
faros, kion ni nur volos. 

de ? malkredo kaj demoralizo en koron de la societo kaj 
precipe en organismon de katolikaj nacioj. Do ni ne devas 
miri, ke ĉiuj Papoj, komence de Klemenso XII ĝis Leono 
XNI, ĵetadis sur ĝin la ekleziajn tondrojn.“) Lastatempe la 
forto kaj aroganteco de la framasonaro- pligrandiĝis, 
precipe de post kiam ĝi estas efektiviginta kun helpo de 
radikalistoj, liberpensuloj, socialistoj kaj hebreoj la disiĝon 
inter Eklezio kaj ŝtato en Francujo (j. 1906), kaj faligis la 
monarĥion en Portugalio (j. 1910), La samo estas okaz- 
onta en Hispanujo kaj Italujo; en Aŭstrio ree pretiĝas 
novaj sturmoj por leĝe enkonduki eksedziĝojn kaj „liberan 
skolon”.3) El framasonismo eliris, aŭ almenaŭ havis similajn 
al ĝi aspirojn (kaj hodiaŭ ankoraŭ havas) la aliaj kontraŭ 
religiaj ligoj, ekz: Illuminatoj, Karbonarioj, Velfoj, Giovino- 
Italia, Odd-fellows, Know-nothings, Libre-penseurs, “) Libre- 


2) Legu „Framasonaro” de la sama aŭtoro — II eldono, Lvovo 1910. 

3) Laŭ oficiala raporto, kiun internacia framasona oficejo en Neu- 
chatel publikigis en jaro 1910, ekzistis je komenco de kuranta jaro 
en la tuta mondo 26.855 loĝioj kun 1.744.788 „fratoj”. El ili ek- 
zistas en Germanujo 4.890 loĝioj kaj 54.200 fratoj, en Francujo 
543 loĝioj kaj 36.700 fratoj, en Italujo 327 loĝioj kaj 16.000 fratoj, 
en Hispanujo 79 loĝioj kaj 3.169 fratoj, en Portugalujo 148 loĝioj 
kaj 2.887 fratoj, en Hungarujo 71 loĝioj kaj 5.132 fratoj. Kiom da 
framasonoj ekzistas en Aŭstrio ne anoncas la oficejo, ĉar la fram- 
asonaro en Aŭstrio (kaj ankaŭ en Rusujo) ne estas leĝe rekonita. 

1 La asocio „Libre-penseurs'” ekzistanta en Belgujo de jaro 1862 
kaj hodiaŭ ankaŭ aliloke (en Varsovio, Lvovo) kontraŭbataladas 
per ĉiuj fortoj (por vivo aŭ morto) „la ĉiuspecajn superstiĉojn”, 
t. e. la religion, kaj penadas forpuŝi sacerdotojn ne nur de la lito 
de l' agonianto, sed ankaŭ de familia rondo. Anoj, t. e. „Solidaires”, 
solene devigas sin reciproke ne permesi — okaze de sia morto — 
allasi al si sacerdoton kaj — okaze de sia funebra enteriĝo — forigi 
ĉian religian ceremonion. Ĉi tiuj asocioj protektas ankaŭ la krem- 
acion t. e. bruligadon de kadavroj (homaj), kion malpermesis Sankta 
Kongregacio de l' Inkvizicio la 16/5 1886. Framasonajn kaj liber- 
pensulajn principojn disvastigas sur pola tero la ligoj de „La sende- 
penda Penso” (fondita de Andreo Nicmojewski), „Etikaj societoj” 
kaj societoj de „Libera Skolo”. Oni povas diri, ke hodiaŭ ekzistas 
en la tuta mondo granda konspiro kontraŭ katolika religio. 

viveurs, Solidaires, Discepoli del satano, Antideici t.e. 
malamikoj eĉ de la nomo „Dio”, asocioj de libera skolo, 
ligoj „kultur-etikaj”?) kaj aliaj. 

Dissemas la malkredon ankaŭ la socialistaj organizoj 
posedantaj siajn ekzistejojn ankaŭ ĉe ni, precipe en pli 
grandaj urboj, kaj ili estas subtenataj ĉefe de hebreoj. Iliaj 
estroj arogantege kontraŭbataladas jen en ĵurnalaro, jen en 
publikaj kunvenoj, la instituciojn kaj ordonojn ekleziajn, 
aŭ ili senhonorigas kaj eĉ kalumnias la katolikan pastraron, €) 
per kio ili mortigas la kredon en animoj de siaj „kunuloj.” 
En lastaj tempoj okazis eĉ atencoj kontraŭ sacerdotoj, 
sakrilegioj de preĝejoj, kaj atakoj kontraŭ katolikaj proces- 
ioj. Pli malbonan spiriton spiras la anarĥistaj ligoj, kiuj 
devenas el socialismo, kaj nuntempe kalkuliĝas je pli ol 
40.000 en la tuta mondo. Idealo de anarĥistoj estas detrui 
„per dinamito” la tutan hodiaŭan ordon, kaj precipe mort- 
igi masbuĉe ĉiujn aŭtoritatulojn. Ili posedas ĉirkaŭ 250 
periodajn organojn, per kies helpo ili disvastigas la kon- 
traŭ-religian kaj kontraŭ-societan peston.) 


5) Laŭ framasona modelo oni fondis en jaro 1831 en Ncv-Jork 
la asocion sub nomo „Independent Order of Good Templary (Sen- 
dependa asocio de bonaj Templarioj) por disvastigi absolutan ab- 
stinencon de l' alkoholo en ĉiuspeca formo. Eleŭterio enkondukita 
en Krakovo kaj aliloke, ke ĝi neniajn rilatojn havas kun frama- 
sonaro: 

6) Framasonoj kaj socialistoj en Italujo riproĉis en jaro 1907 al 
Salesianoj en Varazze hotindajn krimojn kontraŭ moraleco, kiuj 
post faritaj juĝaj esploroj montriĝis hontindega kalumnio ! 

7 Anarĥistoj mortigis kruele hispanan ministron CANOVAS DEL 
CASTILLO, prezidanton de la franca respubliko SADI CARNOT, italan 
reĝon HUMBERTON lan, aŭstrian imperiestrinon ELISABETON, portu- 
galan reĝon KAROLON lan kaj lian filon. De ili okazis atenco kon- 
traŭ ALFONSO XIII (31/5 1906). En lastaj tempoj okazis krudaj 
mortigoj efektivigitaj de ili je katolika pastraro, kiel ekz. en Denver 
en Nord-Ameriko (1908), en Barcelono (jaro 1909). En ĉi tiu urbo 
la kanajlaro, instigita de anarĥistoj kaj framasonoj, bruligis preĝ- 
ejojn (16), monaĥejojn kaj katolikajn institutojn (35), kruele mortigis 
pastrojn, monaĥinojn. Similaj maljustaĵoj okazis en Lisbono (jaro 
1910). — Plej multaj anarĥistaj organoj aperas en ltalujo, His- 


4 


144 ESPERO KATOLIKA 


Dissemiloj de malkredo estas plue la ĵurnalaro kaj ver- 
karo subtenataj de ĉi supre cititaj sektoj kaj asocioj aŭ 
eldonataj de la hebreoj, aŭ ĝenerale de la adeptoj de la 
senreligia progreso. Kiom da erarigoj ili jam disvastigis! 
Kiom da ideoj ili kurbigis! Kiom da hontindaj mensogoj 
kaj kalumnioj ili senĉese dissemas! ĉar kaj hodiaŭ veriĝas 
la frazo de Voltaire: „Vi nur mensogu kaj kalumniadu, kaj 
ĉiam io el tio restos!” Do atentu! ke oni ne liveru tiajn 
skribaĵojn al nesperta junularo! Kaj ankaŭ por maturuloj 
ili estas malsaniga nutraĵo! Anstataŭ tio, oni devas legi kaj 
subteni katolikan ĵurnalaron kaj revuaron! | 

Dissemiloj de la malkredo estas libroj, broŝuroj kaj 
teatraĵoj kun malmoralaj tendencoj, el kiuj unuj forĝas sub 
scienca kovrilo ĵetilojn, sagojn kontraŭ religio, 5) aliaj pri- 
mokas ĝin malkaŝe, aliaj aŭ tiel nomitaj romanoj detru- 
adas moralajn principojn kaj apoteozas pasiojn, — aliaj 
fine disvastigas kontraŭsocialajn teoriojn. En lastaj jardekoj 
multe da malbono faris en homaj animoj la romanoj de 
de EMILO ZOLA kaj de liaj imitantoj, romanoj plenaj de 
hontinda cinismo, kaj verkoj de t n. ,„dekadentoj”, trapen- 
etritaj de blastemo, senhonto, pesimismo kaj etika nihi- 
lismo.”) Tia verkaro, kaj eĉ malkaŝe pornografiaj skribaĵoj 
kaj ilustraĵoj disvastiĝas hodiaŭ milnombre kaj venenas 
multajn spiritojn; kiel do terure pekas la gepatroj, kiuj 
permesas al sia infanaro, kvankam maturiĝanta, legi ĉion 
sen ia elekto!! 

Dissemilo de la malkredo estas la senreligia skolo. La 
malamikoj de la religio, kiam ili nur akiras aŭtoritaton, tuj 
penas forigi influon de Eklezio sur publikan edukadon, kaj 
anstataŭ tio, ili fondigas senreligiajn institutojn (lernejojn) 
por eduki junajn generaciojn en ateismo; krom tio ili 


panujo, Parizo, Nev-Jork (42 organoj). En Aŭstrio aperas nur 2 tiu- 
specaj organoj. 

8, Al kiom da malkapabluloj kaŭzis kapturnon la skribaĵoj ĉe 
BuĤCHNER, VOGT, HĤAEKL, DARVIN, RENAN Kk. t. p. 

9, Al tiuspecaj verkistoj apartenas KAROLO BEAUDELAIRE, PAULO 
VERLAINE, JOHANO RICHEPIN, kaj el Polaj: ĴEROMSKI, PŜYBYŜEVSKI, 
ZAPOLSKA kaj aliaj. 

anigas al si la instruistojn, ĉu pli ĉu malpli altrangajn. 
Kaj mi devas konfesi, ke ili efektive atingis sian satanan 
celon en kelkaj landoj, kiel ekz. en Francujo, kie oni el 
registaraj lernejoj ne nur forpuŝis la instruon de la religio, 
sed eĉ elĵetis krucojn, benitajn bildojn, kaj en lernolibroj 
ili forstrekis eĉ la nomon de Dio mem!) Aliloke kaj an- 
kaŭ en Aŭstrio, la liberalismo limigis la instruadon de 
religio kaj efektivigadon de la spiritaj ekzercadoj, pro kio 
la religio estas malestimata de la junularo. Anstataŭ religio 
okupas en humanistaj institutoj ĉefan lokon la klasikaj 
studoj kaj naturscienco. ++) Al kelkjara lernanto oni multe 
rakontas pri mitologiaj fabeloj kaj tro laŭde prezentas la 
heroojn de Grekujo kaj Romo kiel idealojn °) — aŭ oni 
ordonas al li legi la libron de „naturo”, sed tiel, ke li ne 
- trovu en ĝi la nomon de Dio, kiu tiel brilas sur Ĉiu paĝo; 
unuvorte oni nutras dum kelkaj jaroj la infanan spiriton 
per la idolservaj kaj materialistaj ideoj; la kristana idearo, 
la kristana heroaro, la kristana sublima veraro kaj grandi- 
oza verkaro estas al li kvazaŭ „terra ignota” (nekonata 
tero), aŭ almenaŭ ĉio tio ne faras sur lin tian impreson 
kaj influon, kian ĝi devus fari. Pro tio aperas en mondo 
tie kaj ĉi tie la malestimo al la kristanismo, kaj ĉe kelkaj 
katolikoj la indiferenteco facile ŝanĝiĝanta en malkredon; 
kaj kion estas iam dirinta la grafo de Maistre pri liatempe 
ekzistantaj institutoj, ke preskaŭ neniu lernanto eliris el ili 
kiel bona kaj profunde konvinkita kristano, la samon oni 
povas diri pri hodiaŭaj institutoj. Postuli la fondon de sen- 

1) Al katolikoj de tiuj landoj restas nenia alia rimedo, ol kun 
granda penado fondi siajn proprajn institutojn, kaj ili efektive faras 
jam tion; sed la framasonaro posedas milojn da rimedoj por mal- 
utili al katolikaj institutoj. 

1) Ĝustege diris RUDOLFO WAGNER, la eminenta naturscienculo, 
ke la necesa sekvaĵo de la supereco de la naturscienco inter aliaj 
sciencoj estas la nepra materialismo kaj la kulto de l' ora idolo, 
kaj ke la komencaĵoj de ĉi tiu fetiĉismo jam montriĝas. 

12) Prudenta uzado de l' antikvaj verkoj meritas laŭdon. Legu 
la leteron de Papo LEONO XIII al Kardinalo LUCIDO M. PAROCCHI 
de 20/5 18865. 

religiaj institutoj, estas unu el la devizoj de la framasonaro, 
kiu tiucele starigis en Aŭstrio „ligon de libera skolo”. 
Ekzistas ankaŭ grandaj mankoj en la edukadmetodo de la 
knabinoj, ĉar oni precipe zorgas pri ekstera poluro kaj 
malmulte pri plantado en iliaj koroj de la fundamentaj 
religiaj principoj kaj vera pieco. Kaj kio estas pli malbona: 
la kontraŭ-kristana spirito fondigas nuntempe superajn 
knabinajn institutojn tute sen religia instruo en studpro- 
gramo, por blindigi virinojn per la brilo de supraĵa scienco 
kaj kaŭzi en ili la sciencfierecon kaj per tio emancipi ilin 
de Eklezia influo,!3) ĉar ĝi konscias bone, ke kiu akiris 
al si la virinon, tiu per ŝi ekposedos la familian centron 
kaj edukadon de l idaro. 

Dissemiloj de la malkredo estas ne malofte la univers- 
itataj lekcioj kaj popularaj kursoj kaj ankaŭ ne malofte 
parlamentaj paroladoj kontraŭ religio kaj Eklezio, kiajn 
en Aŭstrio ni ofte ĉeestis. 

Dissemilo de la malkredo estas precipe la materialismo 
etendiĝanta en ĉiuj sferoj. Ĝi regas en sciencoj, pro kio 
ekzistas supereco de la naturscienco kaj malestimo al la 
filozofio; — ĝi regas en literaturo, teatro, artoj, pro kio 
montriĝas preferado al la malnobla realismo tiel, ke oni 
ne malofte eĉ defendas malmoralecon kaj pornografion; — 
ĝi regas en la vivo de l individuoj, pro kio ekzistas febr- 
avida celado por posedi aĵojn kaj uzi ilin diboĉmaniere; — 
ĝi regas en la vivo de popoloj, pro kio aperas akcenta 
prezentado de la terura devizo: „Forto super leĝo”; — ĝi 
regas en la tuta hodiaŭa progreso, pro kio montriĝas ins- 
istega penado, disvolvi industrion kaj pliigi materialajn 
bonaĵojn. Ĉi tiu materialismo estante fierega pro efekti- 
vigitaj mirigaj inventaĵoj kaj eltrovaĵoj, arogantigita per 
la sukceso, anoncas impertinente la sentronigon de Dio, 
kaj la apoteozon de l' homo, al kiu ĝi kuraĝe diras: „Ho! 
homo! vi estas dio de la mondo! ĉar vin obeas la vaporo 
kaj elektro! al vi estas submetita la tuta naturo! do kial 

13) Tiajn institutojn, oni fondas bedaŭrinde ankaŭ ĉe Poloj 
ekz., en Varsovio, Krakovo, Lvovo, 

vi devus honori iun Dion, kiun vi ne vidas? Jen vi havas 
teron tiel belan, do por kio vi bezonas la ĉielon ? Vi havas 
civilizacion tiel disvastigitan, por kio al vi religio? Vi 
havas liberalan ŝtaton, por kio al vi Eklezio ? Vi havas 
tiel viglan policistaron, por kio al vi pastraro ? Vi havas 
kodaron kaj ĵurnalaron, por kio al vi evangelio ? Vi havas 
loĝiojn, salonojn, teatrojn, kasinojn, fabrikojn, por kio al 
vi preĝejoj? Vi havas parlamentajn kaj diversklubajn paro- 
ladojn, por kio al vi predikoj? Vi havas monon, por kio 
al vi Dia graco? Vi havas demandojn pri la politiko, in- 
dustrio, klereco, do kial vin okupi pri iaj religiaj utopioj ? 
Vi havas la mondon tiel grandiozan, tiel riĉan je ĝurimedoj, 
do kial okupi vin pri ia eterneco, kiu tute ne ekzistas ? 
Dank’ al tiu propagando de la materialismo, hodiaŭ teru- 
rege divastiĝas la kulto de la „Karno kaj Ovo“, kaj por 
multaj la fetiĉismo fariĝas kiel religio! Oni povas diri, ke la 
idolserva spirito penas ekregi super la kristana societo kaj 
forigi el ĝi la religion de la kruco! Eĉ sur la kredulojn 
pereige influas en vivo ĉi tiu materialismo, ĉar ĝi naskas 
en ili ian malfortecon, ian spiritmolecon kaj animvirini- 
ĝecon, pro kiuj la kreduloj ne defendas tiel malkaŝe, tiel 
. kuraĝe la katolikajn principojn, kiel ili devas, — ke la 
kreduloj ne malofte plendas pro kelkaj ekleziaj ordonoj, 
dirante, ke ili estas tro severaj aŭ nekonvenaj al spirito 
de la tempo, aŭ fine ke ili, troe ekamiĝinte en la ekstera 
kulturo, malpli ŝatas la moralajn bonojn! 

Dissemiloj de la malkredo, kiuj en katolikaj rondoj kaŭ- 
(zas ne malgrandajn malutilojn, estas la pseŭdoreformistaj 
tendencoj de kelkaj pastroj kaj laikaj verkistoj t. e. modern- 
ismo, amerikanismo kaj liberala aŭ reformita katolikismo. 
Ĉi tiuj „ismoj” pro la idolserva honoro al evolucia progreso 
kaj hodiaŭa kulturo, penetrita trae de la realismo, puŝas 
la katolikismon sur novajn vojojn, por ĝin kvazaŭ „rejunigi” 
t.e. akomodi al spirito de la tempo, kaj ankaŭ repacigi 
ĝin kun protestantismo, kiel pli nova civilizacio. Ne ĉiuj 
adeptoj de ĉi tiuj celadoj (tendencoj) ŝoviĝas ĝis la lastaj 
limoj — ĉar ili volas resti en Eklezio — tamen ĉiuj post- 
ulas reformojn, jen en la sfero de la filozofio kaj teologio, 

jen sur la kampo de la religia vivo kaj konstitucio de l' 
Eklezio. Kion celas la modernismo, ni estas citintaj tion 
klarige pli supre. La amerikanismo aperas precipe sur la 
kampo de la religia vivo, kaj nome ĝi postulas: ne prezenti 
publike kelkajn dogmojn kaj principojn de la Katolika 
disciplino, por ne ofendi la alikredulojn, — ĝi trolaŭdas 
la naturajn virtojn „aktivajn” (nome: socialan agadon) kon- 
traŭe al virtoj „pasivaj”, kiel ekz. virtoj de l obeemo kaj 
humileco, — ĝi malestimas la monaĥan vivon kaj tri sole- 
najn promesojn, — ĝi troiĝas en la deziro repacigi kato- 
likismon kun protestantismo kaj moderna kulturo. t+) Ankaŭ 
sur la eklezia, politika, sociala kampo luktas kun principoj 
de l” Eklezio t.n. liberala kaj reformita Katolikismo. Jam 
en jarcentoj XVIII kaj XIX oni volis interkonsentigi Ekle- 
zion kun la „progreso de la tempo”, kaj ankau pli poste 
kun ideoj de P jaio 1789 t.e. kun franca revolucio. Kaj 
nome: en Francujo, kie la kaŝe traiganta galikanismo kaj 
jansenismo ekplantis la antipation al Sankta Seĝo, la rondo 
de liberalaj katolikoj unue proklamadis la disiĝon de Ekle- 
zio de la Ŝtato kaj la demokratiĝon de l Eklezio (Pastro 
Lamenais); pli poste ĝi atakadis la ultramontanismon kaj 
ŝajnajn „pretendojn de roma kurio” (Pastro Loyson kaj 
aliaj). '?) Simile ankaŭ en Germanujo inter la verkistoj kaj 
profesoroj de P universitatoj ne mankis „reformistoj de P 
Eklezio”, el kiuj unuj (kiel ekz. REUCHLIN-MELDEGOJ, 
SCHREIBER, SEDLNITZKY) fariĝis malnovprotestantoj, aliaj 

14) Ĉi tiuj erarplenaj opinioj troviĝas en libro priskribanta la 
vivon de Pastro IZAAKO TOMO HECKER, la ĉefa propagandisto dc 
l amerikanismo. Ci tiun libron kondamnis Papo LEONO XIII en 
Sia apostola letero sendita al Kardinalo GIBBON, ĉefepiskopo de 
Baltimore, la 22/1 1899. Al adeptoj de l' amerikanismo apartenis 
ankaŭ la ĉefepiskopo IRELAND, episkopo KEANE, pastroj KLEIN, 
O'CAMEL, DESCHON kaj aliaj, sed dank’ al Dio ili forlasis la falsan 
VOJON. 

15) Kiam ekaperis disputego pri la dogmo de la papa neerarebl- 
eco, fariĝis partianoj de la liberalaj katolikoj, la jenaj (cetere me- 
ritplenaj) personoj: Cefepiskopo DARBOY, episkopoj DUPANLOUP 
kaj MARET, pastro GRATRY, grafo MONTALEMBERT kaj aliaj. 

(kiel ekz. DOLLINGER, REINKENS, FRIEDRICH, SCHULTE kaj 
aliaj) novprotestantoj aŭ „malnovkatolikoj.” Ci tiujn pere- 
igajn tendencojn kondamnis kaj haltigis Papo Pio X. Je la 
komenco de XX-a jarcento la adeptoj de la „reformita 
Katolikismo” postulas demokratigi la regadformon de l 
Eklezio, demokratigi la romajn kongregaciojn, precipe la 
kongregacion de „Indicis et Inquisitionis”, pli malmultigi la 
liturgiajn ceremoniojn, enkonduki la liturgion en nacia 
lingvo, igi malpli severa eklezian disciplinon kaj neniigi 
(forigi) la celibaton. Estas kompreneble, ke, se ĉi tiuj celadoj 
(tendencoj) superiĝus, tiam el katolika religio kaj Eklezio 
restus apenaŭ nur la postsignaĵo! Do oni ne miros, ke 
Papo Leono XIII kondamnis ĉi tiujn danĝerajn tendencojn 
de l” amerikanismo en la suprecitita encikliko, kaj ke Papo 
Pio X kondamnis erarojn de la modernismo, loysismo 
(Loyson) kaj reformismo en la encikliko „Pascendi” de 
8/9 1907, en Syllabus „Lamentabili” de 3/7 1907 kaj en 
Motu proprio „Sacrorum antistitum” de 1/9 1910. La histo- 
rio atestas, ke la katolika Eklezio estis kaj estas la zor- 
gantego de la saviga civilizacio kaj vera progreso, sed 
ĝi ne povas pro la homa kaprico ŝanĝi siajn dogmojn, 
kaj sian konstitucion, ĉar ĝi havas originon ne de l' homoj 
sed de Dio! Pro tio la Eklezio zorgege defendas tion, kion 
ĝi estas ricevinta de Dio, kaj neniam cedos, eĉ se ĝin 
estus forlasontaj milionoj da homoj, kiel ekz. fariĝis tio 
dum reformaciaj tempoj. 

Sur la evolucion de la religia vivo malbone influas 
ankaŭ la politikaj bataladoj, kondukataj en brusto de la 
katolikaj popoloj kaj ŝtatoj. Tiel ekz.: en Italujo sekretaj 
ligoj de la karbonarioj, aŭ Juna Italujo kaj aliaj nome per 
pero de revolucio, pli poste en alianco kun „piemonta 
registaro” celadis la unuiĝon de P Italujo; kaj ĉar la Papo 
ne volis kaj ne povis rezigni laikan regadon, pro tio turnis 
sin la malamego de tiel nomitaj „Italianissimi”” kontraŭ 
la Apostola Seĝo kaj Katolika religio tiel, ke unu el iliaj 
korifeoj — Garibaldi — ne hezitis nomi la Papon: la vam- 
piro, la papecon (papan regadan): la kancero de ľ Italujo, 

kaj katolikan religion: la .pereigilo de l” homaro. '€) En 
Francujo dispartiĝas la Katolikoj rilate al la politiko je 
legitimistoj, bonapartistoj kaj republikanoj. Tiu dispartiĝo 
tre malgrandigas iliajn fortojn kontraŭ la framasona-socia- 
lista armeo, precipe ĉar mankas al ili ĝis nun forta organizo. 
En Hispanujo la fratmortiga batalo inter Karlistoj kaj 
Kristinonanoj, kaj ree inter republikanoj kaj Alfonsanoj 
suferigis al Eklezio grandajn malfeliĉojn, ĉar la unuaj mon- 
trigis la katolikan, kaj la duaj la liberalan standardon. 
Simile en Aŭstrio fondiĝis du rondoj t.e. la katolika 
kaj liberala, kaj krom tio bolegas la nacieca batalado inter 
Germanoj kaj Slavoj. j 
Fine ankaŭ la Unuiĝintoj Statoj. de I” Ameriko prezentas 
spektaklon de ľ daŭraj maltrankviloj kaj revolucioj. 
Verdire! Kiam ni konsideras, kiel multonombrajn, ruzajn 
kaj potencajn malamikojn havas la katolika religio, kaj 
kiel terura estas la propagando de la malpieco, kaj demo- 
ralizo, ni ne miras, ke tiel multe da malkredo ekzistas en 
la mondo, aŭ plivole, ke malgraŭ tio ekzistas ankoraŭ tiel 
multe da kredo!! 


Tradukis el pola lingvo, 
Pastro JOZEFO SZUREK, 
en Loncrki apud Frisztak. (Galicio-AŬstrio). 


16) Nuntempaj prudentaj homoj en Italujo eĉ favoraj al itala 
registaro, kompate plendas pro ĉi tiu disiĝo (malpaco) kaŭzita per 
la rabo de Romo, kaj alvokas por interpaciĝi kun Papo, kiun ta- 
men alvokon kontraŭstaras fortege la framasona sekto. Jen vortoj 
testamentaj skribitaj de la senatano Porro (-~- 1902), kiu antaŭe 
estis fervorega partiano de GARIBALDI kaj revolucio: „Mia plej 
varma deziro estas, ke mia patrujo demetu fine de si la jugon de 
la sekto kaj repaciĝu kun Papo, rekonante en Li la Ĉefon kaj re- 
prezentanton de sia kredo, de kredo, kiu sola povas certigi al nia 
patrujo pacon, plifortigi ĝin, kaj aldoni al ni fortojn por kontraŭ- 
batali tiujn, kiuj estas kunkonspirintaj kontraŭ publika bono, kiuj 
deziras detrui kaj neniigi ĉiujn noblajn aspirojn de l individuoj 
kaj submini nian grandecon”. (Legu Gallerani S. J. Contravelleno 
religioso Ser. 1. L. II.) 

HIMNO DE L' INFANETO VEKIĜANTA. 
(Strofoj eltiritaj el poezio france verkita de Lamartine.) 


Patro, kiun mia patr' adoras, 
Kiun nur genue oni nomas, 
Kies nomo, dolĉa kaj terura, 
Igas panjon mian klini kapon. 


Oni diras, ke la brila suno 
Nur ludil' el via povo estas, 
Ke, malsuper vi, ĝi balanciĝas 
Same kiel orumita lampo. 


Oni diras, ke vi donas vivon 

Al la bird' pepanta en la kampoj, 
Kaj animon al la infaneto, 

Por ke li vin, sian Patron, konu. 


Oni diras, ke vi kreas florojn, 

Kiuj bele vestas la ĝardenon, 

Kaj ke, sen vi ĉiam senpotencaj, 

L’ arboj ne kapablus naski fruktojn. 


Dio! nun balbutas mia buŝo 
Nomon, kiun timas la Anĝeloj; 
Sed eĉ la infanon vi atentas 
En la ĥoro, kiun vi prikantas. 


Al vi plaĉas aŭdi, oni diras, 
La naivajn preĝojn, kiujn faras 
La infanoj, pro la senkulpeco, 
Kiun nesciante ni posedas. 


Ĉar la preĝojn Ĉiam vi aŭskultas, 
Kiujn al vi nia buŝo sendas, 

Mi senĉese de vi volas peti, 
Kion ni bezonas mizeruloj: 


Al la malsanulo donu sanon; 
Al la almozul” malsata, panon; 
Al la juna orfo, rifuĝejon; 

Kaj al la kaptito, liberecon. 

Donu multe da infanoj bonaj 
Al la patro, kiu vin honoras; 
Donu al mi saĝon kaj feliĉon, 
Por ke panjo mia feliĉiĝu. 


En animon mian la justecon 
Metu kaj sur lipojn la verecon; 
Faru ke, pro mia obeemo, 

Bele floru en mi via leĝo, 


Kaj ke al vi mia voĉo 
Supreniru, kiel tiu fumo 
Eliranta el l' arĝenta urno 
Kiun balancetas man' intana. 


El la franca lingvo esperantigis 
Abato DESRAY. 


Persona klarigo. 


En mia artikolo pri „La reunuiĝa movado en la Oriento“ 
mi skribis, pritraktante pri Rusujo, ke: „la individua akcepto 
de la Romana Katolika Religio estus tuj punita per la 
malliberejo, la ekzilo kaj eble per la mort-puno“. Nia 
eminenta korespondanto D-ro DOMBROVSKI sciigis al mi, 
ke tio ne plu estas vera de post la jaro 1905, kiam al- 
menaŭ leĝe, la libereco de la diversaj religioj estis starig- 
ita de la rusa registaro. 

Kompreneble, mi sciis la ekziston de tiu leĝo, mi sciis, 
kaj ĝojis, pri la reveno al la unuiĝo kun la S-ta Seĝo de 
preskaŭ 300.000 membroj de eklezioj, kiuj en Polujo kaj 
Litovujo estis devigitaj, dum la Reĝado de Nikolo I-a, 
forlasi la komunion kun la „Cathedra Petri”; sed rusa amiko 
certigis al mi, ke, se leĝe kaj teorie la religia libereco estis 
starigita en Rusujo, praktike ĝi ne ekzistas, almenaŭ por 
individuoj. Li aldonis, ke estas nun tiel malfacila por indi- 
viduo, viro aŭ virino, bone konata en la societo, aŭ plen- 
umanta iun ajn funkcion ŝtatan, forlasi la ŝtatreligion kaj 
iĝi Rom-Katoliko, kiel ĝi estis antaŭ la jaro 1905. Estus 
por mi granda ĝojo sciiĝi, ke mia rusa amiko eraris. Mi kaj 

niaj legantoj estus tre dankemaj al Pastro DOMBROVSKI, 
se li bonvolus verki por E. K. artikolon, klarigante al ni 
la esencon de la leĝo pri religia libereco, kaj precipe 
ĝian praktikan efikon. Mi persone tre dezirus scii: 

1-e Ĉu la sama libereco ekzistas por individuo, kiel por 
eklezia societo ? | 

2-e Ĉu la leĝo permesus al membroj de la ŝtateklezio 
formi societon por labori al la reunuiĝo de siaj anoj al 
la. S-ta Seĝo, tiel kiel okazas en la Stat-anglikana Eklezio? 

3-e Ĉu tia libereco -ekzistas por la diversaj kristanaj 
sektoj: Ekz. por la „Malnovaj Fideluloj“, kiuj forlasis la ŝtat- 
eklezion sub la reĝado de Petro la Granda ? 

Oni memoros, ke kara samideano el tiu Eklezio ĉeestis 
„Nian Unuan” en Parizo 1910. Li diris nur kelkajn vortojn, 
per kiuj li esprimis sian deziron vidi la reunuiĝon de la 
Kristanaro. Pro tiu „sola krimo” oni arestis lin, ĵetis lin 
en la malliberejon kaj de post tiu dato ne estas eble hav- 
igi iun ajn sciigon pri lia sorto. Pro tiuj diversaj kaŭzoj 
estus tre interese al ni legi aŭtoritatan artikolon de Pastro, 
loĝanta en Rusujo, plene kapabla scii la veron pri tiu 
grava temo. 

Austin RICHARDSON. 


Pri Tradukoj de la Biblio 


Rimarkoj rilate al la „Gravega Avizo”. 
(Vidu E. K., Marto 1912, p. 77-78.) 


Ni ricevis jenan leteron kaj dankas la estimatan ensend- 
inton, kiu per tio donas imitindan ekzemplon de praktika 
kunlaborado: 

Tre estimata Sinjoro redaktoro! 

Kun grava intereso mi legis en E. K. la Avizon de nia 
estiminda S-ro prezidanto, kaj mi rapidas, raporti al vi, 
kion mi aŭdis el la buŝo de sperta teologiisto, de la res- 
pektinda P. Viktoro KOLB S. J., kiam mi antaŭ kelke da 
tempo demandis lin pri la sama afero: „Cu estas al kato- 

liko permesita la legado de la tradukaĵoj el Biblio, verkitaj 
de D-ro ZAMENHOF ?” | 

La opinio de tiu pastro el la Societo de Jezuo estis, ke 
tia tradukaĵo en la lingvo Esperanto povas esti konsiderata 
kiel „literatura verko”, do ne kiel teologia, religia, kaj laŭ 
tiu ĉi vidpunkto katolikoj povas legi ĝin sen difekto de 
illa konscienco-devo. Ili simple rigardas la tradukaĵon en 
Esperanto kiel legindan laŭ la stilo, la gramatikaj apart- 
ecoj, la uzitaj esprimoj, ne kiel dogman verkon religian. 
Cetere ili pri dubinda teksto havas okazon, klarigi kaj 
certigi sin el la nacilingva tradukaĵo kun komentario, aprob- 
ita de la eklezia aŭtoritato. 

Per tiuj ĉi vortoj mi donis la esencan enhavon de la 
diroj de la nomita pastro, kiuj kompreneble havas valoron 
nur de lia propra opinio pri tiu Ĉi temo. 

Alia sperta teologiisto, la univ. prof. Mons. Ernst SEYDL 
respondis al mi post demando pri tiu ĉi sama temo antaŭ 
kelke da tagoj, ke efektive la katolika eklezio malpermesas 
al katolikoj la legadon de iu ajn tradukaĵo el Biblio sen 
komentario aprobita de la eklezia aŭtoritato. Katolikoj, kiuj 
pro studoj deziras legi tian tradukaĵon, bezonas specialan 
permeson (dispenzon), kiel pri aliaj verkoj, kies legado 
estas ĝenerale malpermesita de la eklezio. 

Do, la opinioj pri tiu ĉi demando ne akordiĝas inter la, 
de mi intervjuitaj, teologiistoj; tial ŝajnas al mi dezirinde, 
havigi al ni katolikoj precizan decidon de la eklezia “aŭto- 
ritato por katolikoj en Roma, kiamaniere katolikoj povas 
legi la certe bonintencajn tradukaĵojn de nia Majstro el la 
Malnova Testamento. 

Persone, mi volas aldoni, ke ni katolikoj povas ekzemple 
legi psalmaron tradukitan en germana aŭ alia nacia lingvo 
sen komentario, kvankam ni en tiu ĉi okazo uzas la tra- 
dukaĵon por pure religiaj celoj. Tiom pli bone mi povus 
pensi, ke legado de teksto el Biblio tradukita en Esperanto 
estas permesebla, ĉar ĝi certe havas nur celon literaturan. 

Tasko por katolikaj pastroj estus, kompari la tradukaĵon 
de nia Majstro kun la ekzistantaj tradukaĵoj aprobitaj en 
naciaj lingvoj kaj, trovinte diferencojn, noti ilin kaj atentigi 

la katolikajn esperantistojn pri ili, ke ili en la cititaj lokoj 
ne kontidu al la internacia, sed nur al la nacia tradukaĵo 
laŭ religia vidpunkto. 

Se tiu Ĉi mia traktaĵo ŝajnas al vi, estimata S-ro redak- 
toro, ne tro longa kaj sufiĉe valora, mi ĝojus legi ĝin en 
la venonta numero de via ŝatinda gazeto. Eble ĝia publikigo 
povus helpi por klarigo en tiu Ĉi tre grava por ni katolikoj 
demando. | 

Bonvolu akcepti la esprimon de plej sincera estimo de via 

Sindona samideano 


Wien, la 26an de Marto 1912. JOH. SCHRODER L. K. 


le. Traleginte la „Gravegan Avizon”, mi citas jenan 
frazon; „El tiaj faktoj ni devas konkludi, ke ni katolikoj 
„tute ne povas legi kaj lasi inter la manoj de niaj infanoj 
„ĉiujn esperantistajn presaĵojn. Kiel por aliaj lingvoj, tiel 
„tute same por Esperanto, la Katolikoj devas esti tre 
„Singardemaj.” 

P-ro RICHARDSON unue ĝenerale atentigas pri „danĝero, 
„kiun la nuna granda disvastiĝo de nia internacia lingvo 
„neeviteble naskas.” Kaj kiam li poste pli speciale pri- 
parolas tradukaĵojn de la Biblio, tamen — ankaŭ konsiderante 
tiujn tradukojn kiel pure „ literatura verko” — ili ne estas 
legaĵo por ĉiu ajn. Car la „ŝanĝnumeroj” laŭ kutimo kolek- 
tiĝas en Esperantaj bibliotekoj, ankaŭ la juneco povos 
pruntpreni legaĵojn, kiuj ne taŭgas por ĝi, i. a. tradukojn 
de la Biblio. 

Tiuĉirilate do la „Gravega Avizo” daŭre valoras, ankaŭ, 
se la Zamenhofa traduko povas esti konsiderata kiel pure 
literaturaĵo. 

2e. La „Gravega Avizo” parolas pri tradukoj de la biblio 
ĝenerale, dum S-ro SCHRODER nur parolas pri la traduko 
de ZAMENHOF. Ekzistas i. a. „Esperantista Biblia Komitato”, 
“kiu (se mi ne eraras) tradukas la Novan Testamenton. 

3e. Kompreneble la Zamenhofa traduko estas plej gra- 
vega verko, kiu povos utili multmaniere. l. a. la tasko de 
estonta eldono de Esperanta traduko de la „Vulgato” estos: 
per ĝi treege plifaciligata, ĉar gi donas al ni korektajn, 

pure esperantajn terminojn. — Plue ĉar multaj bibliaj 
terminoj kaj esprimoj ripete estas uzataj en la lingvo, 
liturgio k. t. p. de la Eklezio, ĝi treege faciligas la taskon 
de la I. K. U. E.-Komitato pri Eklezia Terminaro, starigita 
dum „Nia Dua” en Hago. — Kiel rimarkas D-ro ZAMENHOF 
mem en sia antaŭparolo, punkto 5., oni povas komparadi 
la Esperantan tradukon kun la nacia; oni tiel havas bonan 
rimedon por facile kaj fundamente ellerni Esperanton. 

4e. Mi persone opinias,ke la privata opinio de P. KOLB S.J. 
estas ĝusta, sed kompreneble preciza decido de la Eklezia 
Aŭtoritato estas tre dezirinda. Mi do petas al nia kara 
Prezidanto RICHARDSON havigi al ni, se eble, tiun decidon. 

D-ro SMULDERS. 

P. S. Jen la komenco de la Antaŭparolo de D-ro 

ZAMENHOF (Vidu La Revuo, Aprilo 1910, p. 337): 


La Biblio. 


Antaŭparolo de la tradukinto. 

Mi opinias, ke estas plej necese, ki ni kiel eble plej 
baldaŭ posedu bonan tradukon de la tuta Biblio. Kian ajn 
vidpunkton ĉiu el ni aparte havas pri aferoj religiaj, neniu 
(eĉ plej granda malamiko de ĉia religio) povas nei, ke el 
la tuta ĝisnuna literaturo de la homaro la plej grava verko 
sendube estas la Biblio kaj posedi ĝin en bona esperanta' 
traduko estus por ni afero eksterordinare grava. La ĉetaj 
kaŭzoj de tiu graveco estas: 

le. Neniu libro estas tiel konata en la tuta civilizita 
mondo, kiel la Biblio; kaj se ni povus montri al la mondo, 
ke Esperanto posedas la tradukon de la tuta Biblio, tio 
estus por ni tre potenca propagandilo. 2e. Neniu libro 
havas en la tuta civilizita mondo tiom multege da adorantoj, 
kiel la Biblio; sekve la posedo de la Biblio estus por nia 
literaturo pli grava akiro, ol la posedo de multoble pli granda 
kvanto da aliaj verkoj. 3e. Neniu libro havis en la historio 
de la homaro tiel grandegan signifon, kiel la Biblio; sekve 
jam de' vidpunkto pure historia kaj socia ĝi devas havi 
grandan intereson por Ĉiu homo; mi estas konvinkita, ke 
multaj personoj, kiuj ĝis nun eble neniam legis la Biblion 


OFICIALA RAPORTO DE „NIA DUA”. 157 


en sia nacia lingvo, kun intereso legos ĝin en bona esper- 
anta traduko. 4e. Por la plimulto de la nuntempaj kulturaj 
lingvoj la Biblio estis la ĉefa bazo, sur kiu la lingvoj 
literaturiĝis kaj disvolviĝis ; tial ankaŭ por nia lingvo sendube 
estos tre grave, se ĝi posedos en si en plena tuteco tiun 
bazon kun ĝiaj multaj vortoj kaj esprimoj, kiuj fariĝis 
elementa necesaĵo por ĉiu nuntempa kultura lingvo. 5e. Ĉar 
ĉiu povas tre facile havi la tradukon de la Biblio en sia 
nacia lingvo kaj komparadi ĝin kun la traduko esperanta, 
tial por ĉiuj popoloj de la mondo la esperanta traduko de 
la Biblio povas esti tre oportuna kaj bona rimedo, por 
facile kaj fundamente ellerni Esperanton, rimedo precipe 
grava por tiuj multaj popoloj aŭ popoletoj, kiuj ne havas 
ankoraŭ tute bonajn kaj fidindajn lernolibrojn de nia lingvo. 


Oficiala Raporto de „Nia Dua”. 


En la Regularo de la Dua Internacia Kongreso de Kato- 
likoj Esperantistaj, okazinta 14—19 Aŭgusto en Hago 
(Nederlando) ni legas sub § 16 (Vidu E. K., no. 76, Junio 1912, 
p. 142—144): 

„Tuj post la Kongreso aperos Oficiala Raporto pri la tuta 
Kongreso (resumo de la proponata temo kun originala deziresprimo ; 
la stenografaj notoj pri la diskutoj, kaj la voĉdone aprobitaj oficialaj 
raportoj de ĉiu kunveno).” 

Tuj post la Kongreso la eldona de la Oficiala Raporto 
estis priparolita. Laŭ propono de S-ro Fr. SLEIJFFERS kaj 
P-ro POELL tamen oni decidis eldoni plenan raporton pri 
la Kongreso kun ĉiuj detaloj, ĉiuj paroladoj kaj eĉ grava, 
originala, ilustrita artikolo, speciale verkita de S-ro V. D. 
MANDERE, pri la Haga Pactribunalo. Oni komisiis al S-ro 
SLEIJFFERS la prizorgon de la eldono. 

Kvankam do la Oficiala Raporto estos multe pli detal- 
kaj enhavriĉa, ol ĝi devus esti laŭ la Kongresregularo, 
tamen Ĉiuj Kongresanoj ricevos senpage unu ekzempleron. 
Por ne-kongresanoj la prezo de la == 100 paĝa verko 
estos -- 1 Sm. l | 

La granda amplekso de la eldonota Of. Rap. estas unu 
el la kialoj, pro kiu ĝi aperos iom malfrue. Kompense ĝi 

estos des pli valora kaj grava, kaj mi ne dubas, ĉu S-ro 
SLEIJFFERS, kiu sola havis la komision prizorgi la eldonon, 
pliriĉigos nian libraron per verko, pri kiu ni rajtos esti 
fieraj. 

Ĉar oni ofte, precipe lasttempe, petis informojn pri ĝi 
al la redaktoro de E. K., mi skribis al S-ro SLEIJFFERS, 
por ke li havigu al Espero Katolika decidan informiĝon pri 
ĝia apero. Car S-ro SLEIJFFERS de post Decembro funkciis 
kiel Administranto de E. K., mi la plej bone scias, kiom 
da laboro faris, krome, mia fervora kunhelpanto. Ciuokaze 
niaj legantaj sendube kun ĝojo sciiĝos pri la baldaŭa ape- 
ro de la Oficiala Raporto de „Nia Dua”. 

Jen la respondo de S-ro SLEIJFFERS. 


Kara Sinjor Redaktoro! 


Al via tre insista inform-peto pri la dato de l’ aperiĝo 
de l“ kongres-raporto, mi havas la honoron kaj plezuron 
sciigi vin, ke en Majo la libro aperos, certe, nepre. 

Kiel vi bone scias, diversaj gravaj por-Esperanto-laboroj 
malhelpis min tiom baldaŭ aperigi la libron, kiom mi estis 
dezirinta. Tuj post la kongreso, kaj ankaŭ dum la kuranta 
jaro ĉiu libera momento estis okupita per kaj por nia 
katolika Esperanto movado. 

Tamen, mi nun tiom da teksto havas preta ke, mi povas 
garantii la aperon de ľ libro en la monato Majo. 


Altestime, Samideane, 
FR. SLENJFFERS. 


LA REKONO. 


Post longa restado en lando alia 
Revenas junul” al vilaĝo la sia. 

Rektiĝis staturo, bruniĝis vizaĝo, 
Cu oni rekonos lin en Ja vilaĝo? 


Survoje alvenas intima konulo... 
„Li certe rekonos min,” pensas junulo. 

Sed tamen l'amiko lin preterpasante, 
Lin eĉ ne salutas, lin ne rekonante. 


Kaj dum li ripozas en l'ombro de pino 
Alvenas karega al li amikino. 


Li alproksimiĝas, saluto jam sonas... 
Si restas senmova, ŝi ne plu lin konas. 


Ĉagreno lin kaptas, fremdeco lin ĝenas, 
Sed jen! en strateto patrinjo alvenas. 


Li simple salutas: „Benadu vin Dio!” 
„Ho, filo karega!” jen ĝoja ekkrio. 


Si lin ĉirkaŭbrakas, ŝi kisas la karan, 
Forgesas ĉagrenon, solecon multjaran. 


Lin ne plu rekonis amik’, amikino, 
Sed tuj lin rekonis amanta patrino. 


(laŭ B. v. MEURS, S. J.) 
N. R. MEIJER !.) 


1) La tradukinto de ĉi supra poemeto estas 
Haga tramkonduktoro, „malmulte instruita,” 
kiel li komunikas al ni. Tamen, per ĉi tiu 
poemo, kiun ni enpresas tute neŝanĝitan, li 
montriĝas lerta kaj klera Esperantisto. 


Red. 


OFICIALAJ SCIIGOJ. 


Starigo de Anonima Akcia Societo, nomita: Internacia 
eldoniga Societo „ESPERO KATOLIKA”. 


La Societo estos starigata definitive antaŭ la l-a de 
Majo, je kiu dato ĝi komencos oficiale. Ni nun atendas 
ankoraŭ la reĝinan aprobon de la statutoj, kiujn ni alsen- 
dos kune kun la akciaj paperoj al la akciuloj la 1-an de 
Majo 1912. 

Antaŭ la 1-a de Aprilo ni enkasigis la akcian monon de 

S-ro kaj F-ino BORRET — BURET — DESRAYy — DOM- 
BROVSKI — HOFELER — HORNUNG — MILSOM — PARKER 
— SCHMITZ — SCHULZ — TURQUET. 


Jen la listo de la akciuloj. 

Ŝtatkonsilanto BORRET, Hago PA — 3 akcio(j). 

F-ino BORRET, Hago (Nederlando) . . 1 n 

Notario BURET, Sainville (Francujo) . 

S-ro COLAS, Paris (Francujo) 

P-ro DESRAY, Ancennes (Francujo) 

P-ro DOMBROVSKI, Kovno (Ruslando) 

F-ino GOLLEVILLE, Montauban (Francujo). 

S-ro GOVERS, Hago (Nederlando). 

S-ro HÖFELER (Ĉefeĉ) London (Anglujo) 

F-ino HORNUNG, Augsburg (Germanujo) 

S-ro KNAAPEN, Tilburg (Nederlando) 

F-ino LARROCHE, Paris (Francujo) . . .1 

S-ino MILSOM, Genève (Svisujo) 

P-ro PARKER, Wexford (Irlando) 

P-ro RICHARDSON, Bruselo (Belgujo). 

F-ino ROUSSEAU, Paris (Francujo) 

P-ro SCHMITZ, Jeruzalem (Palestino). ; 

Reĝa Financkonsilanto SCHULZ, Schweidnitz 
(Germanujo) 

Notario TURQUET, Laval (Francujo) . . . 1 5 

S-ro V. ZWET, Utrecht (Nederlando). . . 1 li 

D-ro SMULDERS. 


Kroniko de L K. U. E. 


Al la estimataj eksterlandaj Geanoj de I. K. U. E.! 

L. m. s-ro J. A. KRAL, direktoro de Internacia Literatur- 
Instituto Katolika en Munĥeno aligis al ĉi tiu instituto 
Internacian Oficialan Presoficejon de 1I.K.U.E. 

Li intencas konstante raporti al la ĉefgazetaro tutmonda 
pri Esperanto kaj la 1. K. U. E. 

La I. K. U. E.-anaron tutmondan ĉi kune mi petas treege, 
ke ĝi helpu kiel eble plej energie! 

Kunlaborantoj sendu tuj siajn adresojn al la presoficejo 
mem (Munĥeno, Germanlando. Herzog-Rudolfstr. 15) 

Precipe oni sendu al ĉi tiu oficejo ĉiajn artikolojn pri 
atakoj gazetaj kontraŭ Eklezio, Religio aŭ Lernejo kaj 
donu klarigojn pri demandoj, kiujn la presoficejo fiksos! 

La s-roj Redaktoroj de „Espero Katolika“, de „IEsp€- 
rantiste Catholique“, de „Kataluna“, „Nederlanda“, „Belga“ 
kaj „Hungara Katoliko“ estas korege petataj tuj presigi ĉi 


tiun alvokon! 
Korege en Kristo 


samideane, 
A R. SCHOLZ. 
(Cefdelegito de Branĉa Unuiĝo Bavaruja de I.K.U.E.) 


Il-a Internacia Kongreso de Katolikaj Esperantistoj 
en Budapesto (Aŭgusto 1912). 
Ni ĝisnun (1 Aprilo) ricevis neniun cirkuleron pri „Nia 
Tria“! 
Ni legas en „La Verda Standardo“ (Febr. 1912), ke dum 
la solena diservo Lia Ĉefepiskopa Moŝto Johano CSER- 
NOCH (Kalocsa) diros esperantlingvan predikon. 


KATOLIKA VIVO ĈIULANDA. 


La 23-a Internacia EŬKARISTIA KONGRESO en WIEN. 
12-a—.15-a de Septembro 1912. 


KELKAJ DETALOJ. 


La preparaj laboroj por tiu ĉi grandioza festo de tut- 
monda katolikaro bone progresas kaj la partopreno el ĉiuj 
landoj estos granda. El Britujo ĝis la komenco de Marto 
jam 800 personoj mendis loĝejojn en hoteloj k.a., el Belg- 
ujo 500, el Paris 300. Angloj, Francoj, Amerikanoj rezer- 
vigis por si apartamentojn en la grandaj hoteloj sur Ring- 
strato, kie unu ĉambro kostas 10 Sm. 

Anoj de ĉiuj nàcioj en Aŭstrio partoprenos en la granda 
procesio, multaj el ili, kaj ankaŭ alinacianoj, en nacia 
kostumo. Nur el Kroatujo 4000 viroj jam estas anoncitaj 
kiel partoprenantoj. 

Por Hungaroj du preĝejoj, por anoj de fremdaj kato- 
likaj ritoj unu preĝejo estas rezervitaj. En tiu la ĉefepis- 
kopo de Lwow (Leopolo) diros solenan meson. 

Tre interesa estos ankaŭ la muziko en la preĝejoj dum 
la Diservoj. Oni aŭdos dum la unua tago Gregorianajn 
ekleziajn kantojn el la kvina centjaro, dum la dua kom- 
ponaĵojn de Palestrina, dum la tria tiujn de HAYDN kaj 
de MOZART. 

Dek militistaj muzikistaroj kunigitaj ludos dum la festa 
meso okaze de la procesio. Kantistoj de la katedralo de 
S-ta STEFANO kaj 400 kantistoj el la misiista instituto 
S-ta GABRIELO kantos la specialajn komponaĵojn por Eŭkar- 
istiaj Kongresoj, kiujn la abato de Benediktanoj en Emaus 
konservas. Ankaŭ la muzikistaro de la Sales”anoj de Don 
Bosco en Trieste (TO muzikistoj) partoprenos. 

La ministrestro kaj la provincestro permesis uzi salonojn 
en siaj palacoj por la celoj de la kongreso. Laŭ permeso 
de la tronheredanto, la arĥiduko FRANCISKO FERDINANDO, 
centra oficejo en la nova imperiestra palaco estos establita 
por kolekti la ekleziajn objektojn prunte donitajn por la 
ekspozicio k.a. 

Vere kortuŝanta estos grandioza komuna komunio de 
20.000 infanoj en la grandega parko de la palaco de P 
princo Schwarzenberg. 

Ĉiuj demandoj pri la kongreso estu direktataj al la 
Centra Oficejo de Eŭkaristia Kongreso, Wien, I. Stefans- 
platz 5, ankaŭ per Esperanto. Fidindajn informojn al 
Esperantistoj sendas S-ro JOH. SCHRÖDER, L. K. redaktoro, 
Wien, VII Kaiserstrasse 10. 

Venu, ni adoru! (Oficiale Komunikita.) 


MIKSAĴOJ. 


Preĝo por la Pastroj. 

Ho aminda mia Jezu, amanto de l“ Pastroj, elmetu ĉiu- 
tage la kunajn sep donojn de Via Spirito Sankta sur ĉiujn 
Pastrojn, por ke ili estu ĉio por Ĉiuj, en vivado ne sole, 
sed ankaŭ en morto. Paciencon donu al ili je la infanet- 

aro aminda, kompaton je la malsanuloj, humilecon ĉe la 
malriĉuloj, sentimecon en kontraŭstarado al tiuj, kiuj per- 
sekutas vian Eklezion Sanktan. Faru ilin senlacaj en in- 
struado, zelaj en konfesprenado, volemaj en disdonado de 
la Sankta Komunio. Por la infero kaj por ĉiuj kunhelp- 
antoj de Satano estu ili teruraj, alportantaj tamen pacon 
al ĉiuj bonvolantoj. Kien ajn foriras ili, tien ankaŭ akom- 
panu ilin Via beno, kie ajn ili loĝas, tie regadu ankaŭ via 
paco; kaj kiun ajn intencas ili beni, tiun benu ankaŭ Vi, 
ho Dio mia. 
Faru ilin apostoloj, faru ilin sanktuloj. Amen. 
Samideanino. 


Novjarsaluto. 
Ho, Fratoj de Esperantujo, 
nin ligas forta gildligilo, 
kiuj sampense, samintence 
vivas por Di“, lingvo, tutmondo: 
novjarsalutas mi al vi 
kun vorto entuziasmiga, 
kiu — kiam intermiksiĝas 
bataladantaj armearoj — 
aŭdiĝas meze de l“ ĥaoso, 
l“ eta sed ĉiupova vorto: 
Antaŭen! 
Antaŭen, Esperantistaro! 
Antaŭen tra la nova jaro; 
Antaŭen! ĉiu alte tenu 
nian standardon malŝatitan ! 
Antaŭen spite enviantoj, 
Antaŭen spite kalumnio, 
indiferento kaj riproĉo, 
malkuraĝeco kaj malico, 
malfidelec“ kaj malkompreno, 
spite despot‘ kaj malamiko, 
Antaŭen ! 
(laŭ Albrecht RODENBACH.) 
D-ro SMULDERS. 

Tiu-ĉi Flandra poeziaĵo estis kun fajro deklamita je l' 
fino de lia propagand-parolado de P-ro H. LINNEBANK, 
konata Nederlanda literaturisto. La entuziasmo de la ĉe- 
estantoj dum tiu propagand-kunveno en Veghel (Nederl.), 
sub prezido de S-ro SCHENDELER, estis tre granda, parte 
dank“ al la deklamita poeziaĵo, kaj la kunveno treege 
sukcesis. Pro tio mi tradukis la poemeton, anstataŭante 
„Flandrujo“ per „Esperantujo“ k. t. p. , esperante, ke 
lerta deklamado de la traduko ankaŭ ĉie povos entuziasm- 
igi kunvenantaron. 


Flugfolioj. 


Antaŭ kelkaj semajnoj, mi anoncis baldaŭan aperon de 
nova lingva sistemo, nomita Superido, kies aŭtoro mi estas. 
Responde al mia artikoleto, mi ĵus ricevis leteron de ger- 
mana samideano, kiu ankaŭ elpensis novan lingvon, nomitan 
Hiperido, kaj el rapida tralegado de ĝia gramatiko, mi 
konvinkiĝis, ke ĝi estis tiel bona, kiel ła aliaj, kaj senpene 
komprenebla .. .. precipe se oni konas Esperanton. En 
tiu lingvo, la multenombron oni montras per la litero S; 
Antido ĝin montras per la litero n, kaj /do par la litero i. 
Mi do decidis, ke mi publikigos mian Superidon, nur kiam 
ĉiuj literoj de la alfabeto estos elĉerpitaj, kiel signoj de 
la multenombro; kaj mi komencis starigi tabelon, montrantan 
la saman frazon en ĉiuj ĝisnunaj plibonigoj de Esperanto: 

Ido: La denti di leono esas akra. 
Antido: La denton de leono estas akran. 
Fliperido: La dentos di leono esten akras. 

Mi nenion volas malkovri pri mia lingvo, kiu kuŝas en 
forta kofro de notario; nur mi povas hodiaŭ diri al vi, ke 
en Superido, la supra frazo jene prezentiĝas : 

La dentoj de leono estas akraj. 

(El Lingvo Internacia). ERA. 


